text:
TEXAS, Merca- E agencia federal di Aduana y Proteccion Fronteriso (CBP) a bisa cu e mucha homber chikito, localisa diamars mainta, a wordo “bandona” pa un grupo di supuesto inmigrantenan ilegal cu a crusa pa Merca for di Mexico, cerca di Brownsville, Texas.
Agentenan di Merca a haya e mucha di mas menos 3 aña yorando den un campo di maishi na e frontera cu Mexico, cu su nomber y un number di telefon scirbi den su sapato.
E agencia federal di Aduana y Proteccion Fronteriso (CBP) a bisa cu e mucha, haya diamars mainta
“Ora cu e agentenan a purba intercepta e grupo, e supuesto stranheronan ilegal a spart for di otro den e campo di maishi”, CBP a bisa den un comunicado.
E mucha, cu tabata “su so y yorando”, a wordo descubri durante un patruyahe y a wordo hiba pa un hospital local, unda cu a keda determina cu e ta den bon condicion, e comunicado ta sigui bisa.
Esfuersonan pa localisa su famia te cu awo no a duna resultado.
E menor, cu no ta papia suficientemente cla como pa comunica, ta wordo atendi den un centro di CBP y lo wordo entrega na e Departamento di Salud.
Segun CBP, agentenan di patruya fronteriso na maart a detene mas di 92 mil persona na frontera Mericano, compara cu e mas di 66 mil na februari. Entre e detenidonan na maart tabata tin 8.975 mucha sin compañante.
Presidente Donald Trump a bisa diaranson cu Merca lo manda soldaatnan arma na e frontera sur despues di cu soldaatnan Mexicano recientemente a “tira” ariba tropanan Mericano, intensificando e guerra verbal cu Mexico.
Trump, cu a haci inmigracion e centro di su menashe na votadonan conservador, a bisa tambe cu “un caravana grandi di mas di 20 mil persona”, ta avansando a trabes di Mexico rumbo pa Merca.
Mucha di 3 aña bandona na frontera Mexicano- Mericano
TEXAS, Merca- E agencia federal di Aduana y Proteccion Fronteriso (CBP) a bisa cu e mucha homber chikito, localisa diamars mainta, a wordo “bandona” pa un grupo di supuesto inmigrantenan ilegal cu a crusa pa Merca for di Mexico, cerca di Brownsville, Texas.


c: text/html

text:
Huidige artikelen
Artikelen uit maart 2009
30-3-2009 - Diamars ta ultimo dia pa entrega e “verzamelloonstaat” y e “verzamelstaat opgaaf derden” di aña 2008
30-3-2009 - Diamars ta ultimo dia pa entrega e plachinan di number 2009 di vehiculo cu no ta den uzo
Pa haya posibel dispensacion di impuesto pa e siguiente kwartaal Lees meer...
30-3-2009 - Diamars ta ultimo dia pa paga e di dos kwartaal di e impuesto di vehiculo di motor 2009
Pues pa e fecha aki e impuesto di e prome mita di aña 2009 mester ta paga Lees meer...
10-3-2009 - Ta importante pa entrega e verzamelloonstaat y e verzamelstaat opgaaf derden 2008 completamente y corectamente yena

robotstxt: allowed

filter: keep


text:
Huidige artikelen
Artikelen uit mei 2018
30-5-2018 - Entrante diahuebs 31 di mei 2018 por busca e plachinan di number di auto
Esaki ta valido pa e clientenan cu ta wardando pa ricibi e plachinan cu nan a pidi
Lees meer...
30-5-2018 - Diahuebs dia 31 di mei ta e ultimo dia pa entrega e declaracion di winstbelasting 2017 y haci e pago corespondiente
Por entrega e declaracion na Camacuri, Noord of San Nicolas
Lees meer...
23-5-2018 - Cobransa di grondbelasting 2018 a sali
21-5-2018 - Tin 10 dia mas pa entrega e declaracion di winstbelasting 2017 y haci e pago corespondiente
7-5-2018 - E 4.494 clientenan cu ainda no a busca nan pakete di winstbelasting 2017 na Departamento di Impuesto no por sigui tarda cu esaki
Dia 31 di mei mester entrega e declaracion di winstbelasting 2017
Lees meer...


text:
NewsRosario2019
Prome training na Rosario
Entrenamentonan a cuminsa pa Beach Volleyball
Despues di un vuelo largo ayera, awe ja e atletanan di beach volleyball a realisa nan prome entrenamento riba e cancha di Beach Volleyball.
E atletanan femenino Mali Rafini y Shekeva Jones a start e entrenamento hunto cu nan coach Irald Phelipa. Atletanan Masculino tambe a start nan entrenamento hunto cu e damanan.
E team damas a cay hunto cu Colombia 1, Colombia 2 y Chile mientras cu e team masculino lo tin di enfrenta e teamnan di Venezuela, Uruguay y Argentina 2.
Competencia mes lo start dia 14 proximo.


text:
Prome Minister Evelyn Wever-Croes den nomber di Gobierno di Aruba ta felicita dos hoben cu a destaca internacionalmente poniendo nomber di Aruba na halto. Ta trata aki di Young ambassador/Journalist na Russia cu un participacion di 211 pais den e programa ‘Football for Friendship (F4F) Children’s Social Program’. E programa aki ta pa promove muchanan pa nan desaroya nan mes den futbol y tambe pa biba mas saludabel. E programa ta encurasha nan tambe pa transmiti e mensahe aki den nan circulo familiar y di amistad.
Sheqayli Ascencion a logra e ‘2018 F4F Best Young Journalist’ kende a destaca cu su produccion di video cu a laga e comite di F4F hopi impresiona. E hoben ta participa tambe den como un orador na e ‘Internacional Children’s Forum’.
Jahmani Jayvon Eisden a wordo scogi pa ta capitan di su team y a logra score dos goal y cu esaki a logra participa hunto cu otro hungadornan di voetball, na e ceremonia di apertura di FIFA World Cup 2018 cu ta tumando luga na Rusia.
Prome Minister ta gradici Sheqayli Ascencion y Jahmani Jayvon Eisden pa e promocion importante y positivo cu nan ta dunando Aruba mustrando cu e futuro ta den nos hobennan. Masha Pabien cu boso logro.
Potretnan cortesia di 297Sports Aruba:


text:
Notisia
-
BAN NOS TUR BAN KONTRIBUÍ NA UN TRÁFIKO MAS SIGUR
Minister ta urgí tur hende pa e dianan aki bai ku mas koutela den tráfikoLesa mas 29 Mart 2018 - Den Komunikado
-
Señor Edwin Baas miembro nobo di hunta di komisario di Tayer Sosial
Ayera atardi señor Edwin Baas keda apuntá komo miembro di hunta di komisario di Fundashon Tayer Sosial.Lesa mas 29 Mart 2018 - Den Komunikado
-
Entrega di yabi di proyekto ‘Bo Kas na Bo Midí
Djamars 27 di mart Minister Zita Jesus-Leito a hasi entrega ofisial di yabi pa kasnan di e proyekto Bo Kas na Bo Midí.Lesa mas 29 Mart 2018 - Den Komunikado
-
Konsientisashon di herensia i e historia di sklabitut
Gobièrnu di Kòrsou den su afan pa konsientisá pueblo di Kòrsou riba diferente fechanan ku tin relashon ku…Lesa mas 26 Mart 2018 - Den Komunikado
-
ENTREGA DI PÈRMIT DI KONSTRUKSHON NA DAMEN.
A hasi entrega di pèrmit di konstrukshon na un proyekto ekonómiko di impakto grandi pa nos pais Kòrsou.Lesa mas 22 Mart 2018 - Den Komunikado
-
“Igualdat di género den enseñansa: inklushon i unidat”
Riba 21 di mart 2018 UNESCO Curaçao a tene un konferensia sumamente eksitoso tokante “Igualdat di género den…Lesa mas 22 Mart 2018 - Den Komunikado


text:
Razia den Avenida Alo a produci 15 detencion pa droga
ORANJESTAD - Awe diasabra Seccion Crimen Organisa en conexión cu un investigacion a dicidi di tene razzia ariba un percela den Avenida Alo Tromp. Prome a...
Razia di polis den Avenida Alo a produci 15 detencion pa droga
ORANJESTAD - Awe diasabra Seccion Crimen Organisa en conexión cu un investigacion a dicidi di tene razzia ariba un percela den Avenida Alo Tromp. Prome a...
Auto ta alcansa peaton y lague den estado critico
ORANJESTAD - Diabierna anochi pa 8:28 central di polis a wordo notifica cu un auto a caba di alcansa un peaton na altura di Reality...
Segun D.T.I. gran parti di auto na Aruba no ta gekeurd!
ORANJESTAD - Segun Dients Technische Inspectie (DTI), e instancia legal na Aruba encarga cu keurmento di auto, a bisa diabierna cu 'por bisa cu...
Periodista Yves Cooper a recobra su libertad diabierna atardi
WILLEMSTAD - Awe merdia, e periodista conoci Yves Cooper a recobra su libertad despues di tabata deteni dos dia pa menasa na un ciudadano....
CBS ta actualizando database di adres na Aruba pa Censo 2020
ORANJESTAD - Den cuadro di e trabounan cu mester tuma lugar pa prepara pa e proximo Censo cu lo tuma lugar na luna di...
Maybelline Arends-Croes a haya reconocemento pa su aporte na nos Cultura
ORANJESTAD - Durante un ceremonia masha bunita, Minister di Cultura Xiomara Ruiz Maduro a duna un homenahe special na señora Aura Maybelline Arends-Croes, miho conoci...
The Cinema ta pasa documentario ‘Leaving Neverland’
ORANJESTAD - Otro siman dialuna The Cinema ta pasa e documentario tan comenta âLeaving Neverlandâ unda cu entre otro dos homber ta conta di nan...
Otro siman Schiphol Group ta presenta e CEO nobo di Aeropuerto
ORANJESTAD - Otro siman Royal Schiphol Group ta anuncia ken ta bira e candidato pa proximo CEO di Triple A NV (Aeropuerto Reina Beatrix:red)...
IVA: A recall cierto produccion di remedi pa presion halto pa Aruba
ORANJESTAD - Inspectie Volksgezondheid Aruba (IVA) a haya notificacion cu tin un cierto produccion (batch) di e remedi Losartankalium di e fabrica Apotex cu...


text:
LAST UPDATED: 12:40 PM
ORANJESTAD (AAN): Tabata Diadomingo marduga algo despues di 4:30 am, cu un unidad di Polis pasando riba caminda principal di Tanki Leendert, na altura di OK Supermarket tiki pabao di Capel Huan Pablo II, a wordo grita door di un grupo di persona canto di caminda.
E unidad di Polis mesora a stop, y a bin compronde di e personanan cu tin un caso serio eynan, unda tin un homber benta abao canto di caminda. E testigonan a splica na Polis, cu nan tabata pasando y a mira tres homber ta bringando mahos cu e persona, te cu el a cay abao. Nan a baha pa purba defende e persona, y aki e tres hombernan a core bay. Uno di nan tabatin un cuchiu grandi den su poder.
Polis a check e victima, y a nota cu e tin varios hinca na su curpa, y e tin dificultad pa hala rosea y no ta reaccionando.
E testigonan mesora a notifica Polis, cu un auto a sali cu speed halto bay direccion pariba, y tin algun otro hende cu a cana bay pabao direccion Tanki Flip.
E unidad di Polis a pidi presencia urgente di Ambulans, y tambe a solicita pa Autoridad Hudicial y mas refuerzo yega pa asina check tur testigo, y esnan cu a cana bay.
Polis mesora a bay direccion pariba, pero a haya nada di e auto. Autoridad a bay check banda pabao y a haya tres persona canando na Tanki Flip banda di Pencro Electronics. Como medida di seguridad di e oficialnan, a detene e sospechosonan pa asina por interoga nan si acaso nan ta envolvi den e caso of no.
Ambulans a yega rapido, y mesora Paramediconan a pone e machine pa check curazon di e victima masculino, y a nota cu tin di haci reanimacion urgente. Mesora Paramediconan a cuminza reanima. A pidi presencia di mas Paramedico pa duna un man. Poniendo varios infuus y controlando e curazon e rosea, tog no por a rescata e persona.
Paramediconan a haci tur nan esfuerzo, y na final a pidi pa Docter presenta.
Centro di Alarma a manda busca Docter, y pa 6:05 am, Docter C. Texier a constata morto di e homber Chini Tse Mora, naci na Republica Dominicana dia 19 di October 1977, pues tin 40 aña di edad. Autoridad halto a presenta, y Fiscal mr. Kardol a tuma e curpa den beslag pendiente mas investigacion.
Famianan a yega na e lugar y no por a kere cu nan ser keri a ser mata. Su querida mama tambe a cay abao y casi bay for di tino, y tabata yora sin stop. Pesey e funcionarionan di Slachtofferhulp tambe a keda solicita pa duna un man. Persona Forensico di BFTO tambe a yega pa asina check tur muestra di prueba eybao.
Vocero Policial Lito Lacle, a confirma na DIARIO cu esaki a bira e di 5 caso di asesinato pa 2017 na Aruba. Awor nan ta investigando y interogando e tres personanan deteni. Tambe ta pidi cualkier persona den area cu tin Security Camera instala, pa nan revisa e video. Lo ta bon tambe pa tur hende den area di Tanki Leendert of Tanki Flip pa check si acaso nan por a zwaai e cuchiu y e ta benta sea den cura di hende, of den baki di sushi.
Chini Tse ta un persona cu ta amante di Baseball, y ademas ta un bon bailador. Hopi amigo a keda den shock cu su fayecimento.
Na famia di e fayecido, DIARIO ta manda su mas profundo palabra di condolencia.


text:
ORANJESTAD (AAN): Esnan cu ta trafica den area di Kibaima, por a ripara cu tin movecion den e verkaveling eybanda.
Ta trata aki di Smart Community Aruba (SCA): un proyecto di 20 cas mas un centro pa bishitante. Diabierna 15 juni ultimo a tuma luga e apertura oficial di e comunidad inteligente na Kibayma, den presencia di su excelencia Gobernador di Aruba, Alfonso Boekhoudt, Vice Minister Presidente Otmar Oduber, Minister Rudy Lampe y demas invitadonan distingui.
Meta principal di e proyecto piloto aki ta pa haci experimentonan cu por aporta na un desaroyo sostenibel di nos pais y aportando na un economia circular. Pa logra esaki e resultadonan y lesnan di e investigation lo keda publica na benificio di henter e pueblo di Aruba, sector priva y e sector educativo. Despues di a completa e fasenan di diseño y construccion na januari ultimo, a recluta personanan cu ta dispuesto pa participa den e experimento hunto cu e consorcio di partnernan FCCA, Utilities Aruba, WEB Aruba NV, NV Elmar, Setar NV, TNO Caribbean Branch y Gobierno di Aruba.
Awor cu mayoria di e casnan ta habita, ta inicia e proceso di experimento cu lo tin un duracion di 5 aña. Pa FCCA e obhetivo principal ta pa investiga e efectividad di material di construccion sostenibel cu despues por aplica pa casnan social rond di Aruba. Pa e motibo aki tur e 15 casnan actual tin materialnan sostenibel diferente. Pa e companianan di utilidad e obhetivo principal ta pa investiga uza mas conciente di awa y coriente.
E ceremonia a inicia cu discurso di mandatarion Ministernan Lampe y Oduber y representate di consorcio di Smart Community, Sr. Robert-Jan Moons. Despues conhuntamente e mandatarionan, e directornan di e partners nan di e consorcio y di e habitantenan di Smart Community, a lansa un video impresionante cu a visualisa e realisacion di e proyecto innovativo aki. E invitadonan despues a haya oportunidad pa bishita e centro pa bishitante y tambe un di e casnan den Smart Community. A manda un palabra special di gradicimento na tur habitante di Smart Community cu a kere den e proyecto y ta dispuesto pa aporta na e proyecto innovativo aki.
E areanan di investigacion pa cu e Smart Community ta tecnologianan cu ta conduci na eficiencia di energia den construccion, generacion di energia di solo y biento decentral, integracion di energia sostenibel den rednan di electricidad inteligente, tratamento y re uzo di awa y transporte electrico pa consumidornan. Tambe lo haci experimento cu agricultura innovativo y maneho di desperdicio den bario. Finalmente lo enfoca riba e aspecto humano manera comportacion sostenibel di habitantenan y nan aceptacion di uzo di tecnologia sostenibel. Smart Community na mes momento lo ofrece facilidadnan di investigacion den un plataforma habri di innovacion na compania y institucionnan cu ta desea di test nan innovacionnan specifico.


text:
Pa capta mas interes pa studia pa maestro:
ORANJESTAD (AAN) – Den conferencia di prensa di fraccion di MEP, Parlamentario sra. Sue -Ann Ras a hiba palabra, y mustra su preocupacion pasobra na e momentonan aki solamente 14 alumno tin na Instituto Pedagogico Arubano, cu a inscribi pa bira maestro di enseñanza basico.
Aworaki tin un scarcedad enorme di maestro pa enseñanza en general, y den esey pa enseñanza basico.
Si na e momentonan aki 14 alumno so tin na IPA pa enseñanza basico e parlamentario ta puntra su mes cuanto di nan lo no wanta cuater aña y lo cay afo?
Si aki cuater aña IPA a produci solamente diez docente pa enseñanza basico lo mester busca entre e maestronan pensionado pa nan bin traha. Parlamentario Ras ta haya cu mester keda wak e maneho den esaki y wak kico por bin como iniciativa y motiva nos hendenan pa scoge mas den e ramo di enseñanza. No obstante, ora di lesa noticianan for di Hulanda, por mira cu aya tambe tin e problema aki di scarcedad di maestro y nan tambe ta buscando, kiermen mester wak e situacion na un manera mas profundo.
El a lesa un bon articulo unda ta wordo bisa cu ta e mesun sistema di enseñanza cu ta pone como un reto cu hopi hende no kier bay den e ramo aki. Sra. Ras a señala cu ora e ta puntra hobennan alumno di con nan ta studia pa docente, e comentarionan cu nan ta duna ta preocupante.
Nan ta bisa cu tin demasiado problema. Muchanan no ta tende y mayornan no ta coopera, kiermen nan ta haye como un trabao mal gradici. Ta docente no ta un trabao di 7’or pa 1’or pero den comunidad tin comentarionan cu maestronan ta privilegia y cu nan tin dianan di vacacion, etc. Esey ta demotiva e studiantenan cu no kier bay den enseñanza mas.
Sra. Ras a subraya cu si tuma como ehemplo e millenniums y e generacionnan cu ta biniendo, nan no kier bay traha cu cada 45 minuut nan ta duna les splica un materia, sin cu tin interaccion.
Aki el a indica cu e curriculum mester haya un renovacion completo, pa e por bira atractivo. No cu mester duna les di buki of stencil, cu mester saca copia, pero mester ta mas den locual nos ta bayendo den e parti di digitalizacion y globalizacion.
Den e area aki, e dama Parlamentario a indica, mester concentra e curriculum escolar pa por hacie atractivo pa e alumnonan.
Parlamentario sra. Ras a subraya cu un maestro di scol basico ta un docente en general. E tin cu duna tur materia. E ta haya cu mester laga e maestro specializa den e materia cu e gusta, pa e dune di Eerste te 6de klas, por ehemplo Historia, Rekenen, etc. Pues haci mas maestronan pa materia. E ta sigur cu asina lo bay tin un mihor calidad di enseñanza, y esaki Hulanda tambe ta papiando di dje.
Kiermen, cu mester cambia nos sistema, nos structura di enseñanza. E ta compara su mes awor cu tempo el a gradua, y e reto cada dia ta mas desafiante. Maestronan no ta duna mas 45 minuut di les pero hopi biaha ta nan ta bezig cu cualkier tema actual of algo cu pasa cu un alumno cu no ta sinti bon, nan ta atende esaki y despues ta duna les. El a conclui bisando cu e ta sinti cu e mester bay mas den forma di dialogo di locual ta pasa den veld.


text:
Cumpleaños Diamars 31 Januari 2012
:D :D :D :D :D :D :D :D :D :D Awe ta cumpli su sweet 21 Birthday our Beautifull Princess “Richenelly Roseanne Kelly” Eta haya...
Dr Maikel Kelly ta entrega su puesto di parlamentario back na MEP
ORANJESTAD (AAN): Parlamentario Dr Maikel Kelly dialuna mainta durante conferencia di MEP a anuncia cu entrante prome di February 2012 e lo entrega su...
Adicto bao curatela a lanta cu esnan di Centro Dakota
ORANJESTAD (AAN): E Centro Dakota tabata den noticia durante dos ocasion e dialuna. Parce cu tin un adicto bao curatela cu tin problema serio....
Ex Reina Hubenil y Miss Teen herida den accidente serio na Bubali
ORANJESTAD(AAN): Na Bubali diadomingo marduga a pasa un accidente basta serio. Un dama di inicialnan J.A. tabata stuur e auto y el a perde control....
Polis a evita cu Dominicano a mata un hoben
Tiro a sona na Eagle Beach! ORANJESTAD (AAN): Un caso serio a keda registra Diadomingo anochi, net algun meter panort di e actividad di Flip...
Polis a detene miembro di gang di Madiki
ORANJESTAD (AAN): Durante Youth parade diadomingo atardi un mucha homber kende ta pertenece na e gang di Madiki a acerca un polis y e...
Choller hortando bateria a worde gara
ORANJESTAD (AAN): Un choller segun informe cu a yega na oido di polis diadomingo merdia a trata di horta bateria di un hijskraan. Polis a...
Señora a tende tiro y haya mensahe menazante
ORANJESTAD (AAN): Patruya di polis a bay diabierna marduga pa atende un señora den Caya Franse Bloem y na yegada e señora a declara...
Actitud di SAC a haci cu musiconan no ta bay sinta mas cune
Segun Abogado Dello Gomez: ORANJESTAD (AAN) – Abogado mr. Dello Gomez a duna di conoce den entrevista cu DIARIO, cu den fin di siman e...


text:
Encuesta di Corupcion
Durante di e periodo di 12 te cu 26 di november 2018, Banco Central di Aruba (BCA) lo tene bao di nos comunidad e “Encuesta di Corupcion” pa evalua e nivel percibi di corupcion na Aruba pa medio di un analisis profundo di informacion adkiri. Varios organisacion internacional manera Tranparency International ta tene regularmente encuesta riba e nivel di corupcion na varios pais. Door cu Aruba no ta forma parti di e encuestanan internacional aki, y como resultado no tin dato disponibel pa Aruba riba e tereno aki, BCA a dicidi di tene e “Encuesta di Corupcion”, uzando e mesun metodologia y preguntanan aplica door di Transparency International y tambe algun pregunta relata na Aruba su propio situacion.
E meta di e encuesta aki ta pa BCA adkiri informacion valioso tocante e experiencia y percepcion di nos ciudadanonan pa cu e nivel di corupcion y tambe riba posibel accionnan corectivo y/of medidanan efectivo pa combati e fenomeno aki. E encuesta ta inclui, entre otro, preguntanan relata na e nivel di corupcion, e experiencia cu corupcion na momento di haci uzo di servicionan particularmente den e sector publico, e experiencia ora di raporta corrupcion, y e necesidad pa medidanan adicional pa combati corupcion.
Pa yuda BCA colecta e datonan importante aki, un grupo di encuestador lo bishita diferente hogar y haci e entrevistanan den nomber di BCA. E encuestadornan aki lo haya un carnet cu e logo di BCA pa identifica nan mes. Nan tur tin e obligacion pa tene tur informacion cu nan ricibi estrictamente confidencial.
BCA ta consciente cu gran parti di e informacion aki ta sensitivo y pa e motibo aki ta enfatisa cu e encuesta ta totalmente anonimo y ta garantisa cu lo trata tur informacion obteni confidencialmente y uze solamente riba un base agrega pa metanan estadistico y analitico na BCA. BCA ta spera cu tur personanan aserca door di e encuestadornan aki pa participa den e encuesta aki lo duna nan maximo cooperacion. Si tin cualkier pregunta riba e topico aki, por tuma contacto libremente cu sra. Edwina Matos-Pereira, Manager Strategy & Planning na BCA y alabes lider di e proyecto, na tel. 5252100 of via e-mail: e.e.matos-pereira@cbaruba.org.
- E original na Ingles ta prevalece. ↑


text:
Notisia
-
Siman di tráfiko sigur
E siman di 21 pa 25 di ougùstùs 2017 ta siman ofisial di Tráfiko Sigur. Minister Zita Jesus-Leito huntu ku…Lesa mas 4 Sèptèmber 2017 - Den Komunikado
-
Minister Zita Jesus-Leito ta sera Siman di Tráfiko Sigur ku apertura di Piscaderaweg
Pa duna un bon ehèmpel di e medidanan ku Obra Públiko ta tuma pa hasi tráfiko mas sigur, Minister Zita…Lesa mas 4 Sèptèmber 2017 - Den Komunikado
-
ROP ántes DROV ta será dos dia parti atardi en konekshon ku training pa personal
Djarason 30 i djaweps 31 di ougùstùs próksimo parti atardi entre 12’or i 5’or Servisio ROP…Lesa mas 4 Sèptèmber 2017 - Den Komunikado
-
Ministerio VVRP ta lansa página di facebook
Ministerio VVRP awor ta konta ku su propio página di facebook ku ta hiba e nòmber Ministerio di Tráfiko i…Lesa mas 4 Sèptèmber 2017 - Den Komunikado
-
Rotonde Plaza Hariri ta haña su toke final ku plantamentu
En konekshon ku plantamentu den área i riba e rontonde di Plaza Hariri, for di djarason 7 di yüni próksimo tur ku…Lesa mas 23 Yüni 2017 - Den Komunikado
-
Limpiesa di Zeta
Limpiesa di e zeta ku a laba bin na diferente kaminda na nos kostanan ta kana bon, pero den wikènt ku ta bini tin mester di 60Lesa mas 23 Yüni 2017 - Den Komunikado


text:
Huidige artikelen
woensdag 18 april 2012 - Dialuna awor ta ultimo dia pa entrega 'verzamelloonstaat' y 'verzamelstaat opgaaf derden' di aña 2011
Tene na cuenta cu no tin mas prolongacion di termino
ORANJESTAD – Servicio di Impuesto ta recorda su clientenan cu dialuna awor, dia 23 di april, ta ultimo dia pa entrega e lista colectivo di salario (verzamelloonstaat) y e lista colectivo di pago na tercera persona (verzamelstaat opgaaf derden) di aña 2011.
Servicio di Impuesto ta pidi tur doño di trabou of otro cliente cu tin e deber di entrega e listanan, pa tene na cuenta cu no lo bay tin mas prolongacion di termino. Alabes ta recorda cu e obligacion pa entrega e listanan ta keda responsabilidad di e cliente mes; pues no di un tercera persona por ehempel un consehero of proveedor di programa di payroll. Es decir, e cliente cu su nomber ta aparece riba e lista ta carga tur responsabilidad y ta esun cu mester percura pa e documentonan keda entrega na tempo.
Servicio di Impuesto ta pidi pa controla e listanan bon prome cu entregamento. Un lista incorecto y/of incompleto no lo wordo acepta.
GERENCIA DI SERVICIO DI IMPUESTO
18 di april 2012


text:
Huidige artikelen
woensdag 2 december 2015 - Departamento di Impuesto lo ta cera diabierna awor
ORANJESTAD – Departamento di Impuesto ta participa cu diabierna awor, dia 4 di december, su oficinanan lo ta cera henter dia en conexion cu reflexion interno pa cu Dia di Belasting. Esaki ta nifica cu diabierna awor lo no tin servicio na publico tanto na oficina principal na Camacuri como na e oficinanan di gobierno na Paradera, Sta. Cruz, Savaneta y San Nicolas.
Departamento di Impuesto ta pidi su clientenan pa tuma nota di e participacion aki pa evita cualkier inconveniencia. Dialuna, dia 7 di december 2015, Departamento di Impuesto lo habri bek y tur servicio lo continua manera custumber.
Gerencia di Departamento di Impuesto
2 di december 2015


text:
vrijdag 29 juli 2011 - Formulario di declaracion di 'inkomstenbelasting' 2010 a sali
ORANJESTAD – Servicio di Impuesto ta informa cu e formularionan di declaracion di inkomstenbelasting 2010 a sali. Ta trata aki di e formulario di declaracion pa persona residencia na Aruba. Durante luna di augustus e clientenan lo ricibi nan formulario via post manera custumber. E fecha oficial di otorgamento ta 1 di september 2011 y pa e fecha aki tur cliente mester tin nan formulario den man. Un cliente ta haya 2 luna pa yena y entrega su formulario y e ultimo dia pa entrega esaki ta 1 di november 2011.
Prepara documento
Servicio di Impuesto ta recomenda pa cuminsa prepara tur documento necesario relaciona cu entrada y gasto di aña 2010 por ehempel: salario anual, pension di trabou, pension di biehes, pension di viudo of pension di huerfano, entrada di huur di propiedad, entrada di ‘side-jobs’, carta di interes di banco y/of otro instancia, seguro di bida, comprobante di donacionnan haci, comprobante di gastonan di scol di yiu cu ta studia den exterior etc.
Empresa propio
Servicio di Impuesto ta pidi tur cliente cu tin un empresa propio (eenmanszaak), pa nan tambe prepara nan relato anual di aña 2010. Den caso cu e cliente mes no por traha e relato anual aki, ta recomendabel pa busca un consehero.
Trece copia
Semper mester entrega e formulario original bek na Servicio di Impuesto. Ta recomendabel pa ora di entregamento, trece tambe un copia di e declaracion. Asina e cliente por haya un stempel riba su copia cual ta indica e prueba di entregamento.
Yena y entrega e formulario ta un obligacion legal. Door di yena y entrega e formulario na tempo, e cliente ta evita cu e ta haya un cobransa (taxativo) cu boet. E boet ta 5% di e suma di belasting y ta minimo Afl. 250,- y maximo Afl. 10.000,-. Ademas pa medio di e declaracion, e cliente ta haya e oportunidad pa haci uzo di su derecho di deduci su gastonan.
GERENCIA DI SERVICIO DI IMPUESTO
29 juli 2011


text:
ORANJESTAD (AAN): Siman pasa den conferencia di prensa Minister di Turismo Dangui Oduber a anuncia cu 29 di mei benidero lo tin e prome edicion di Island Fest. Despues di hopi contratiempo esaki lo ta un realidad, e festival aki lo reemplasa loke tabata e Carubian Festival.
Pa sostene e maneho di Turismo unda ta trece turistanan di calidad, a crea Island Fest. Island Fest lo organisa 1 evento pa luna, cu lo ta den e districto di San Nicolas. E festival aki lo duna e turista e valor pa su placa. A scoge e fecha di 29 di mei pa e prome edicion, esaki debi cu ta high season y ta den e siman di Soul Beach Music Festival.
“Den e siman nan cu ta sigui lo tene un conferencia di prensa unda lo duna mas detaye over di Island Fest y con esaki lo ta. Tambe pa invita e comunidad pa sostene e evento aki pa e bira un exito rotundo” esei Minister Oduber a bisa.
Minister Oduber ta kere firmemente den desaroyo economico pa San Nicolas y Island Fest ta forma parti di e desaroyo aki. Ta hopi atencion ta wordo duna pa stimula movecion, stimula trafico di hende y actividad economico. Minister Oduber di awor caba ta invita comunidad di Aruba pa asisti na e evento grandi aki dia 29 Mei 2019.


text:
Lider di PDR mr. Andin Bikker:
ORANJESTAD (AAN) – Fraccion di Partido Democracia Real a tene su conferencia semanal di prensa, Diamars, en su sede na Boegoeroei manera custumber. Lider di PDR mr. Andin Bikker a trata varios punto di agenda, di cual e prome ta e aumento di nos debe nacional crea pa Gobierno.
Parlamentario mr. Andin Bikker a declara cu enfasis, cu gobierno di Aruba ketobay ta keda aumenta nos debe nacional.
PDR a tuma nota for di rapport di Banco Central y tambe den medionan di prensa, cu desde 2014 pa December 2015, e debe nacional a subi cu como 500 miyon florin.
Calculando cuanto e debe a subi, porcentualmente, pa luna el a sobrepasa 4 biyon. Segun e parlamentario si tuma 500 miyon den un aña bayendo pa dos, ta masha hopi mes e gobierno aki a aumenta e debe nacional sin tene cuenta mes cu den un temporada di gobernacion a redobla e debe y e ta sigui aumenta.
E parlamentario a subraya cu si nos tuma nota di e advise di CFT cu a sali recientemente, por mira cu e servicio di debe, kiermen e pago di interes, ta keda na un nivel alarmante di 215 miyon florin pa aña. Esey ta nifica cu nos pais ta pagando e suma aki anualmente solamente na servicio di debe, cu ta placa cu nos no ta haya pa inverti den nos economia.
Parlamentario mr. Bikker a subraya cu si e gobierno di AVP lo a hiba un bon maneho financiero y a atene su mes na e acuerdo cu a wordo firma na 2013, riba un Diahuebs Santo, cu Gobierno di Hulanda, aworaki lo por a refinancia e debe aki, y lo por tabata pagando na luga di un average di 5.5 pa 6.0 porciento, un 2.0 porciento na interes.
E parlamentario a bolbe menciona cu na un pais manera Alemania e interes ta nulo, casi nan ta paga pa bo fia placa. Pero na Aruba mientras cu interes ta bahando mundialmente, nos pais ta keda pagando un interes di 215 miyon pa aña na interes di 5.5 pa 6.0 porciento.
E mesun rapport di CFT ta bisa cu pa 2017 tin e oportunidad pa refinancia, pero esun di mas grandi den hopi aña. Aworaki, a yega e momento di para keto un rato y wak con por yega na un interes mas abao.
Parlamentario Bikker a subraya cu e ta compronde pakico no tin otro caminda; esaki ta door cu e gobierno aki a hiba un maneho desastroso y Hulanda ta unico cu ta dispuesto na financia na un interesa abao, pasobra door di nos gobierno su “ “credit rating” nos no ta haya riba mercado internacional un interes na 2.0 porciento, aparentemente.
Segun CFT tambe, mester bin claridad riba reapertura di e refineria mas pronto posible, esta si, of no. E parlamentario y lider di PDR a subraya cu, aparentemente (aunque ainda no a wak e presupuesto 2017), esaki ta basa grandemente riba e reapertura di e refineria.
Pues, mester bin claridad riba esaki pasobra si no lo tin un presupuesto irealistico atrobe. Aunque PDR tin entendi cu tur cos ta bayendo riba bon caminda, si tin un aspecto alarmante, y esaki ta cu Valero ta exigi pa e wordo paga 11 miyon dollar!
Tambe mr. Bikker a reacciona riba loke el a lesa den un medio di comunicacion, cu partido di oposicion lo sostene Valero. Esey no ta PDR, pasobra nan no tin contacto cu e compania. Ultimo carta cu nan a manda pa e compania aki tabata aña pasa, pidi nan para e desmantelacion.
E carta aki a logra su meta, segun reaccionnan cu a wordo duna, mr. Bikker a señala. PDR a compronde cu tin discusion tocante belasting y e fraccion tin un punto di bista masha cla riba esaki.
“Si e homber y e muher chikito akinan na Aruba, cada bez cu e debe cien florin 40 florin ta di belasting, y si no paga esaki na tempo su cas ta bay den vindishi, e no por compronde pakico Valero ta tuma un posicion asina, pasobra tur hende mester paga belasting. Si e tin diferencia di opinion tocante belasting e tin tres instancia cu por acudi na dje, pa purba bay busca su derecho”, mr. Bikker a expresa.
El a conclui bisando cu esaki no kiermen cu e compania ta bay haci mal uso di e posicion cu e tin pa haya un trato preferencial. “En todo caso, laga nos aclarea cu nos partido no ta para den ningun discusion na banda di ningun instancia cu ta opera e refineria cu ta pidi acuerdonan fiscal cu ta favorece nan riba algo cu no tin derecho riba dje!”


text:
Esaki lo bai ta un atardi di plaser kaminda personanan di Fundashon Sonrisa (personanan ku problema mental) lo bin ku nan lider, bin pasa un ratu kontentu disfrutando di bailenan di antes ku musika di entre otro wals, mazurka i tambu. E personanan spesial aki tambe tin oportunidat pa partisipá na e bailenan pa na final por skohe 2 ganador ku lo risibí un premio e atardi aki.
E atardi lo bai konta ku un partisipashon di 50 invitado. E Animashon lo bai ta na enkargo di grupo di baile," E kòrta di mi sintura".
Lo bai tin 11 boluntario pa e aktividat aki.


text:
Un refugio para el amor Capítulo 35
Búsquedas
Un refugio para el amor Amor sincero Capítulo 35 online audio latino, Un refugio para el amor Amor sincero Capítulo 35 online español gratis, Trailer de Un refugio para el amor Amor sincero Capítulo 35 online, Preview Un refugio para el amor Amor sincero Capítulo 35 en audio inglés online gratis, Un refugio para el amor Amor sincero Capítulo 35 novelas sin límite de tiempo, Un refugio para el amor Amor sincero Capítulo 35 novela - telenovela, Descargar gratis Un refugio para el amor Amor sincero Capítulo 35, Un refugio para el amor Amor sincero Capítulo 35 en noveleras.net online gratis, Un refugio para el amor Amor sincero Capítulo 35 en seriespepito online gratis, Un refugio para el amor Amor sincero Capítulo 35 en seriesblanco online gratis, Watch Un refugio para el amor Amor sincero Capítulo 35 full HD Online Gratis, Un refugio para el amor Amor sincero Capítulo 35 HD full resolución.


text:
woensdag 22 oktober 2014 - Tin 9 dia so mas pa laga Departamento di Impuesto yuda bo yena e formulario di inkomstenbelasting 2013
ORANJESTAD – Departamento di Impuesto ta recorda su clientenan cu e campaña pa brinda asistencia pa cu yenamento di e formulario di declaracion (aangiftebiljet) di inkomstenbelasting 2013 ta den ful swing. E campaña aki lo continua te cu dia 1 di november. Tur cliente cu ta cumpli cu e condicionnan pa ricibi ayudo ta bon bini. Acudi awor, no tin mester di haci un cita.
Kendenan por participa?
1. Tur persona soltero cu tin un entrada bruto di no mas cu Afl. 50.000,-;
2. Tur persona casa cu – hunto - tin entrada bruto di no mas cu Afl. 75.000,-.
No por brinda ayudo na esnan cu tin un empresa propio of cu ta traha riba nan mes.
Na unda lo duna ayudo?
Trece documento
Departamento di Impuesto ta pidi su clientenan pa trece e formulario di declaracion hunto cu tur documento necesario relaciona cu entrada y gasto, tanto na Aruba como den exterior, manera:
- resumen di salario;
- resumen di entrada di huur di cas of apartamento;
- resumen di pension di biehes;
- resumen di pago periodico na huerfano;
- carta di interes di banco y/of otro instancia;
- comprobante di prima di seguro di bida;
- comprobante di pago di alimentacion na ex-casa;
- comprobante di inscripcion di scol di yiu cu ta den exterior haciendo un estudio cu no ta posibel na Aruba;
- recibonan di gasto di scol paga manera contribucion di scol, material di estudio y/of gasto di pasashi, pa yiu cu ta den exterior haciendo un estudio cu no ta posibel na Aruba;
Ta importante pa inclui tur comprobante necesario den e declaracion. Tambe ta recomenda pa e cliente mes yena e seccionnan cu ta trata su informacion personal y di su famia. Ta trata aki di e seccionnan 3, 4, 5 y 25. Si ta trata di un pareha casa, mester tin tambe e ‘persoonsnummer’ di e señora.
Dia 1 di november ta ultimo dia cu por ricibi ayudo. Ta pidi tur cliente pa tene cuenta cu e fechanan pasobra no lo extende e campaña di ayudo aki. E ultimo dia pa entrega e formulario di declaracion ta 3 di november 2014.
Gerencia di Departamento di Impuesto
22 di oktober 2014


text:
News
Gianon a sali pa Uruguay
E lo participa na e Campeonato Suramericano di triathlon
Tri-Atleta prospecto Giannon Eights a sali pa un competencia di Suramericano di Triathlon na Montevideo, Uruguay.
Diaranzon e hoben tri-atleta Giannon Eights hunto cu coach Nicolaas Robert a biaha pa e campeonato Suramericano di triathlon cu lo tuma lugar e weekend aki na e cuidad di Montevideo, Uruguay. Mester bisa cu Giannon lo competi den e categoria di junior y lo encontra cu varios otro tri-atleta cu Giannon a competi contra nan den e Weganan Suramericano Hubenil 2017 na Santiago di Chile. Diasabra mainta e atleta Eights lo competi den e disciplina di Sprint Triathlon cual ta 750m landa, 20km core bicicleta y 5km core na pia.
Hopi exito Giannon.


text:
ORANJESTAD (AAN): Na inicio di luna di maart dos tayer nobo a cuminsa na CAR, Stencil workshop y Tayer di Klei, unda grandi y chikito por a participa.
E dos actividadnan aki tabata tin algo importante comun, pa trece hende hunto, siña algo nobo y conserva historia y cultura di e bario di Rancho.
E diferencia entre e dos actividad ta e ofishi cu e participante a siña traha. Den e stencil workshop duna pa artista: Velvet Ramos e muchanan a siña e tecnica di printmaking, su historia y function.
Na final di e proyecto, nan a pone nan arte inspira pa e tema di AWA riba muraya den e Hanch’I Awa den Rancho.
Comunidad completo ta wordo invita pa bishita e hanchi y mira e bunita pintura y stencil riba muraya. Den e tayer di Klei duna pa maestra di klei Trudy Lampe a enfoca riba trahamento di artesania di klei. Unda mayornan a wordo encurasha pa asisti nan yiu den e trahamento di klei y asina uni cu otro pa medio di klei.
E participantenan a traha obhetonan inspira pa e herencia y historia di e bario di Rancho, cu e meta pa laga e participantenan conoce mas di e historia di e bario. Tur dos tayernan a termina exitoso, den futuro lo ripiti e tayernan aki un biaha mas, keda pendiente.
Riba e Facebook Page/ Centro di Actividad Rancho ta informa pueblo di e proximo tayernan, actividad y proyectonan.
Arte di klei optenibel na CAR Participantenan di e tayer di klei a traha un cantidad di obheto di klei y algun di nan awor ta obtenibel y na benda na CAR.
Kier invita tur hende cu ta interesa cu cumpra un di e obhetonan pa pasa na Centro di Actividad Rancho. Adres: Koningstraat 38, Oranjestad Aruba, durante orario di oficina. Esaki ta pa recauda fondo pa por sigi cu e proyectonan.


text:
5
Cocha tuaꞌ cacucru tunor ucꞌotorer e mabꞌambꞌanir
1 Pues tunor tin e war ucꞌupse que e Jesús jax e Cristo jax inteꞌ umaxtac e Dios. Pues tin e axin uyajta ut inteꞌ tatabꞌir tara tor e rum war uyajta utobꞌ tunor umaxtac ubꞌan. 2 Y conda war cayajta ut e Dios y war cacꞌupseyan tut uyojroner, war canata que war cayajta ut umaxtac e Dios ubꞌan. 3 Pues non xeꞌ war cayajta ut e Dios war cacꞌupseyan tut lo que arobꞌnon umener. Y lo que arobꞌnon tuaꞌ cache umener ma imbꞌar ticoit tuaꞌ caqꞌueche axin. 4 Y tunoron xeꞌ cuxpon tama e Dios war caqꞌuecꞌo tama cawalma tuaꞌ cacucru tunor ucꞌotorer e mabꞌambꞌanir. Y lo que war uqꞌuecꞌojsion, jax cacꞌupesiaj tama Cawinquirar Jesucristo. 5 Pues tunor tin e war ucucru ucꞌotorer e mabꞌambꞌanir jax taca tin e war ucꞌupse que e Jesús jax Uyunen e Dios.
Tin e uchecsu que e Jesús jax Uyunen e Dios
6 Pues conda tari e Jesucristo tari taca e jaꞌ y taca e chꞌich. Machi tari tamar taca e jaꞌ sino que taca e chꞌich ubꞌan. Bꞌan war uchecsu ticoit Unawalir e Dios, y Unawalir e Dios era erach tama tunor. 7 Pues ayan uxteꞌ ut era xeꞌ war uchecsuobꞌ tunor era ticoit, 8 Unawalir e Dios y e jaꞌ y e chꞌich. Y bꞌan cocha uchecsu ubꞌa ticoit Unawalir e Dios y bꞌan uchecsu uchꞌichꞌer e Jesucristo y bꞌan e jaꞌ ubꞌan. 9 Pues cachꞌami lo que checsuna umen e winicobꞌ, pero lo que checsunon umen e Dios más atujri. Porque lo que e Dios war uchecsu ticoit era war uyareon tamar Uyunen. 10 Y tin e war acꞌupseyan tama Uyunen e Dios, chectesna tunor era tama uyalma. Pero tin e machi war acꞌupseyan tama e Dios war ani uche aquetpa inteꞌ ajmajresiaj, porque machi war uchꞌami lo que e Dios uchecsu ticoit tamar Uyunen. 11 Y lo que e Dios war uchecsu ticoit jax era: Que jaxir ixin uyajcꞌon e cuxtar xeꞌ machi tuaꞌ acꞌapa, y que e cuxtar era atajwina tamar taca Uyunen. 12 Tin e turu Uyunen e Dios tama uyalma, turu e cuxtar xeꞌ machi tuaꞌ acꞌapa tama uyalma ubꞌan. Pero tin e machi turu Uyunen e Dios tama uyalma, matucꞌa e cuxtar xeꞌ machi tuaꞌ acꞌapa tama uyalma ubꞌan.
Ucꞌapesnar e ojroner era
13 Pues war intzꞌijbꞌa tunor era tibꞌa xeꞌ war ixcꞌupseyan tama Uyunen e Dios tuaꞌ inata que ayan e cuxtar tamarox xeꞌ machi tuaꞌ acꞌapa.
14 Y non era war canata que tunor lo que war cacꞌajti taca e Dios, jay cacꞌajti bꞌan cocha ucꞌani jaxir, que jaxir war uyubꞌi tunor era. 15 Y cocha war canata que e Dios war uyubꞌi tunor lo que war cacꞌajti tacar cocha era, war canata ubꞌan que cꞌani cachꞌami tunor lo que war cacꞌajti tacar.
16 Y jay ayan inteꞌ tijam xeꞌ uwira inteꞌ uyet ajcꞌupesiajir xeꞌ axin uche inteꞌ mabꞌambꞌanir xeꞌ machi tuaꞌ achamay tamar, ererto icꞌajti taca e Dios tuaꞌ acꞌumpa e Dios taca e ajcꞌupesiaj era. Y e Dios tuaꞌ uyajcꞌu ucuxtar otronyajr. Y bꞌan tuaꞌ icꞌajti tama tunor e ajcꞌupesiajobꞌ xeꞌ axin uche inteꞌ mabꞌambꞌanir xeꞌ machi tuaꞌ achamay inteꞌ tamar. Pero ayan inteꞌ mabꞌambꞌanir xeꞌ axin achamay inteꞌ tamar y machi war inwareox tuaꞌ icꞌajti tamar tin e axin uche cocha era. 17 Pues tunor e mabꞌambꞌanir majax bueno tut e Dios y ayan e mabꞌambꞌanir xeꞌ machi tuaꞌ achamay inteꞌ tamar.
18 Pues canata que tunor tin e quetpobꞌ umaxtacobꞌ e Dios machi ixto war uchiobꞌ e mabꞌambꞌanir, porque Uyunen e Dios war ucojcobꞌ y tamar era machi uyubꞌi tuaꞌ apijchnobꞌ umen e diablo.
19 Y canata que tuon e Dios, y que tunor tin e turobꞌ tara tor e rum war aquetpobꞌ yebꞌar ucꞌotorer e diablo.
20 Y war canata que tari Uyunen e Dios tara tor e rum, y que jaxir ixin uyajcꞌon tuaꞌ cacꞌotoy canata chi e Dios xeꞌ erach. Y tamar era war caturuan tacar jaxir xeꞌ erach xeꞌ jax Uyunen xeꞌ jax e Jesucristo. Jaxir jax e Dios xeꞌ erach y tamar jaxir ayan e cuxtar xeꞌ machi tuaꞌ acꞌapa. 21 Pues nox xeꞌ bꞌanox cocha nimaxtac, ira iwacta ibꞌa tuaꞌ iyujtzꞌi ut e sian chamen dios. Tara acꞌapa tunor niwojroner, che e Juan.


text:
Detenshon en konekshon ku maltrato relashonal.
KOMUNIKADO DI PRENSA 180 / 2019
14 mei 2019
Detenshon en konekshon ku maltrato relashonal.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djaluna 13 di mei 2019, alrededor di 19.56 or, Sentral di polis a dirigí un unidat polisial den
área di Muizenberg, kaminda un dama ta maltratando su èks partner.
Na yegada di e unidat, e hòmber víktima a deklará na polis ku el a terminá e relashon ku e
dama. Un ratu promé e tabata kanando ta bai kas den e área menshoná i a topa ku e dama.
Na un dado momento e dama a maltrat’é ku un opheto skèrpi. Mesora e unidat a detené e
sospechoso ku tabata na e sitio, den e kaso aki, e dama S.M.J.G., nase na Kòrsou di 38 aña
di edat, pa maltrato.
A presentá e sospechoso dilanti di un fiskal ouksiliar ku a ordená su enkarselamentu
pendiente di mas investigashon.


text:
Willemstad - Gobièrnu di Kòrsou ta solidario ku pueblo di Venezuela awor ku elekshon ta tras di lomba. E resultado final di kual tur hende a tuma nota di dje no tabata un sorpesa.
Lokual si e sorprendí ta e kantidat di hendenan ku a yega na urna pa vota.
For di e parlamento demokratikamente elihí, iglesia i komunidat internashonal i paisnan bisiña a hasi un apelashon pa postpone e elekshon. Otro paisnan i organisashonnan internashonal a pidi pa laga e elekshon kana liber i transparente. Awor ku G7 i e grupo di Lima no ta rekonose e resultado, Kòrsou ta spera ku pa medio di diálogo i diplomasia e partidonan na Venezuela lo delibera ku otro.
Na Kòrsou nos ta duna hopi balor na demokrasia i ta deseá esaki tambe pa pueblo di Venezuela. Un muestra di esaki ta e elekshon di aña pasa ku bou di preshon di pueblo a sigui.
Komo paisnan serka di otro Kòrsou ta balorá e relashon históriko, kultural, familiar i ekonómiko ku Venezuela. Ta deseo di Kòrsou pa tene e kontakto diplomátiko habri ku Venezuela. Nos tin interesnan komun I e destino di e pueblo Venezolano ta mara na esun di Kòrsou. Tambe pa loke ta trata refinashon di petroli, esaki ta un tema importante entre Kòrsou i Venezuela.
Na aprel a firma un akuerdo ku tin ku sigui elaborá riba dje. Kòrsou ta spera ku pronto ta bin un fin na e situashon polítiko, ekonómiko i humanitario na Venezuela. Ku esei na bista Kòrsou ta tene e posibilidat habri pa tin un papel den esaki.


text:
Recientemente Horacio Oduber Hospitaal a constata cu e mashin di MRI, cu ya tin no menos di 16 aña den uzo, a demostra un fayo cu ta asina compleho y costoso cu a opta pa no inicia awo cu e proceso di drecha e mashin den un forma extenso.
Esaki e hospital ta informa den un relato.
“Mirando e construccion y renobacion di hospital ya caba tabata riba plan pa fin di 2017, esta luna di november instala un mashin di MRI completamente nobo y moderno. Si logra drecha e mashin di MRI actual durante e simannan venidero a dicidi pa haci uzo exclusivamente di dje pa casonan di hopi urgencia pa asina logra instalacion di e MRI nobo exitosamente y den un lapso di tempo cortico.”
Cierto experticio impagabel
Hospital ta expresa tambe cu: “nos ta keda un isla chikito cu limitacion na loke ta algun recurso medico y pues mester keda corda cu aunke e mashin nobo lo ta super moderno, no por kita afo cu cierto experticio ta impagabel na Aruba ya cu e no sa sosode mucho y pues haci testnan afo lo por sosode.”
E mashin di MRI completamente nobo y moderno ta na caminda, segun hospital. “Nos ta trahando riba eleva y modernisa nos cuido diariamente y ta spera di pronto por informa un y tur cu nos mashin nobo ta instala pa asina brinda e servicio di MRI manera debe ser.”


text:
Servisio di Atmishon ta optimalisà e proseso di pago di deposito na ofisina di ImpuestoGeplaatst op 5 Aprel 2017 dor di Ministerio di Hustisia
Servisio di Atmishon ta informá ku den kuadro pa mehorá e kalidat di servisio i pa fasilita e proseso di pago di e deposito, entrante 1 di aprel 2017 por download e formulario pa bai paga e deposito for di e página wèp di Servisio di Atmishon (www.gobiernu.cw).
Personanan pa kual nan promé petishon pa un pèrmit di estadia a keda aprobá, mester paga gobièrnu e asina yamá deposito. E deposito ta fungi komo un garantia mínimo ku gobièrnu no mester kubri e gastunan envolví pa retorná un persona na su pais di origen.
Na e momentunan aki ora ku un persona risibí e desishon riba su petishon pa un promé pèrmit ku a keda otorgá, e mester akudí na Servisio di Atmishon pa risibí un voucher. Ku e voucher e persona mester akudí na ofisina di Impuesto pa hasi pago di e deposito. Entrante 1 di aprel 2017 no mester akudí mas na Servisio di Atmishon pa risibí e voucher. E persona ku risibí un desishon positivo riba su petishon mes por download e formulario pa e pago for di e página wèp di Servisio di Atmishon. Esaki mester keda yená dor di e persona pa e por hasi su pago di deposito na ofisina di Impuesto. Ta bon pa tene na kuenta ku no tin un base hurídiko pa duna sèn bèk ora un pago keda hasí siendo e desishon ta negativo.
Si un persona tuma e desishon pa no sigui biba na Kòrsou, e por hasi e petishon pa risibí e montante pagá na deposito bèk. E proseso pa esaki si a keda meskos.
Pa mas informashon por tuma kontakto ku Servisio di Atmishon na telefòn 733-2000 òf por manda un email na info@immigrationcur.org.


text:
Estonia ta un pais lider den IT y un di e gobiernonan (e-Government) mas avansa di mundo riba e tereno aki. Estonia ta conoci pa ta un Digital Society. Prome Minister Evelyn Wever-Croes a duna di conoce cu Gobierno di Aruba ta uzando e ehempel di Estonia como un di e paisnan pa inspira nos “road map” pa e-Government na Aruba cu mester ta cla pa fin di aña 2018 pa comienso di 2019. Tin hopi cu nos por siña di nan y Estonia ta un pais hopi habri pa exporta nan conocemento.
Durante su bishita na New York, Premier Evelyn Wever-Croes a reuni cu Permanent Representative di Estonia na Nacionnan Uni Señor Sven Jurgenson riba diferente area cu Estonia por yuda Aruba.
Un plataforma en particular cu ta hopi interesante ta X-Road – un tipo di “rails” cu ta conecta tur departamento di gobierno di Estonia pa asina por ofrece servicio na e cuidadano den estilo one-stop-shop y ta comparti data cu otro.
Gobierno di Aruba ta haciendo e esfuersonan aki pa por explora posibel colaboracion y oportunidadnan pa haya mas conocemento di nos proceso di e-Government. Tambe ta interesante pa conecta cu e Universidadnan di tecnologia y sciencia na Estonia.
E mandatario ta indica cu Aruba ta trahando riba introduccion di SISSTEM, e facultad nobo na Aruba di “Science, Technology Engineering and Math” (Stem) y Aruba ta hopi interesa pa explora partnerships y programa di intercambio cu Universidadnan na Estonia.
“E reunion cu Sr. Jürgenson a bay hopi bon. Nos lo sigui explora e posibilidadnan den e siguiente lunanan nos dilanti”, Prome Minister a duna di conoce.


text:
Accidente cu impacto fuerte y cu 3 hende herida banda di RCA, compania a laga hoben sin rijbewijs core e auto!
Diahuebs mainta a drenta informe di un accidente basta serio y cu hende herida na e cruzada banda di R.C.A. na Solito, mesora a dirigi tanto polis como ambulans na e sitio. Na yegada di e patruya a bin compronde cu aki ta trata di un accidente unda cu un Mitsubishi Lancer biniendo for di Hubadastraat no a calcula e velocidad di e Honda Civic biniendo cu velocidad halto for di Tanki Leendert y maneha pa un hoben sin rijbewijs y esaki a bay dal riba e Lancer lastre como 20 pa 30 meter zuid. E impacto tabata asina fuerte cu e chofer di e Lancer cu tabata stuur na e banda robez a bay para te den scochi di e pasahero sinta na banda. E chofer aki a resulta seriamente herida y e pasahero banda di dje como tambe e pasahero sinta patras. Mientras den e Honda Civic niun hende a resulta herida. Na yegada di e ambulansnan nan a atende e victimanan y a transporta nan pa hospital. E departamento di trafico como tambe esnan di investigacion technico y forensyco di polis a presenta y mirando e chofer herida a solicita presencia di slachtofferhulp pa bay atende cu e famianan y e victimanan na hospital.


text:
RECEPTEN - Ken no konose bolo boracho. Bolo boracho ta un bolo yena ku yen alcohol. Tin hende ta trahe ku pudin i tin ta trahe sin. Bo por pone tambe fruit cocktail i dorne ku crema na bo smak.
Ingredients:
1 liber di manteka
1 liber di ariña di pan
1 liber di suku blanku
9 webu
1 bleki di lechi chikí
1 kuchara di kome kuné di Baking Powder
2 paki muisjes
1 bleki di slagroom
1 telep di esensia di almendra
¼ kùp di anis òf rum
2½ paki di pudin di vanilla
Algun chèri
Preparation:
Primeramente ta bati e manteka i e suku bon, despues e webunan i ta brua nan den otro. Bati nan bon den otro y poko poko ta agregá ariña di pan, baking powder, esensia di almendra i brua tur kos bon den otro.
Ora ku e meskla ta bon bati ta poné den un forma huntá ku res òf manteka den fòrnu na 375 grado pa mas o ménos un ora. (Si abo ke bo por pone pudin. Awor nos ta traha e pudin i lag’é para.)
Ora e bolo ta kla ta sake for di fòrnu i lag’é fria, pa despues korte den tres laag. Nos ta pone e parti abou dje bolo den un forma rondó i muhé ku bibida di bo smak. (Seguidamente ta pone e pudin, poko muisjes, e slagroom, i ta sigui asina te na e último laag.) si bo ke
Ora ta kla ta dòrna e bolo ku muisjes (hagelslag) i chèri i ponele den frizer.
Foto: Vicento Taarten


text:
Djasabra dia 2 di mart 2019 alrededor di 02.42’or di mardugá, Sentral di Polis a dirigí unidat di Barber pa Weg naar Westpunt na altura di Kloof, pa un aksidente grave ku a tuma lugá entre un motosaikel i un outo di famia.
Na yegada di e unidat, ámbos shofùr, tantu di e motosaikel komo di e outo di famia, no tabata duna señal di bida. Mesora a pidi presensia di ambulans, pero na su yegada no por a hasi nada mas pa e víktimanan.
For di un investigashon ku polis a realisá na e sitio a sali na kla ku shofùr di e motosaikel ku tabata kore riba un velosidat bastante haltu den direkshon di Punda, pa motibunan deskonosí, a bai kore riba man kontrali i dal violentamente kontra di e outo di famia ku tabata bayendo den direkshon di Westpunt.
Debí na e impakto fuerte aki, ámbos shofùr a sufri heridanan múltiple i a bin fayesé na e sitio di aksidente mes. Ku yudansa di ekipo di reskate di brantwer, mester a kòrta e outo pa saka e shofùr.
Un dama ku tabata den e outo, a risibí heridanan di ménos gravedat i a keda transportá pa poli ku ambulans, pa opservashon. Dòkter di polis a konstatá morto di e motosiklista Noverick Bernardo Bartholomeus, nase na Kòrsou dia 6 di òktober 1987 i di shofùr di e outo di famia Jonatha Esteban Regina, nase na Kòrsou dia 26 di yanüari 1993. Investigashon den e kaso aki ta kontinuá.


text:
Privasidat
Gobièrnu di Kòrsou ta usa datonan personal ku ta keda kolekshoná via e website aki, unikamente pa e metanan ku abo a stipulá. Ku esaki Gobièrnu di Kòrsou ta kumpli ku legislashon di privasidat.
Kon Gobièrnu di Kòrsou ta maneha bo datonan personal?
Kaminda ta elaborá bo datonan personal, ta nota eksaktamente kua informashon ta usa pa kua meta. Gobièrnu di Kòrsou ta usa bo datonan personal unikamente pa e meta ku abo a stipulá.
Sinembargo, por usa e datonan pa investigashon, buskeda of detekshon, si via e site akometé echonan kastigabel of a usa ekspreshonnan kastigabel (i otro eksepshonnan, tal manera menshoná den artikulo 43 di Lei di Protekshon di datonan personal).
No ta warda datonan personal mas largu ku ta nesesario, pa e meta pa kua a kolekshoná e datonan. Pa tur elaborashon di dato personal ta konta, ku solamente ta usa e datonan ku abo mes a stipulá den forma aktivo.
Kiko e Lei di protekshon di datonan personal ta?
Lei di protekshon di datonan personal (Wbp) ta yuda protehá privasidat di e siudadano. E lei aki ta entre otro aplikabel riba datonan ku ta elaborá via website di ministerionan. E “Kolegio pa protekshon di datonan personal” ta e vigilante of e supervisor di e Lei di protekshon di datonan personal.
Bo por weta of download “de Wet bescherming persoonsgegevens” (vershon Hulandès) riba Overheid.nl.
Kiko ta un dato personal?
Un dato personal ta informashon ku ta relashoná ku un persona. Ehèmpel di un dato personal ta un nòmber of adres di kas. Pero un e-mailadres (adres elektroniko) tambe por ta un dato personal.


text:
ORANJESTAD(AAN): Riba Diabierna cu a pasa, miembronan di directiva di Stichting Monumentenfonds Aruba (SMFA) a firma un ‘Letter of Intent’ cu Ministerio di Cultura.
Den e documento aki partidonan ta declara nan disponibilidad pa yega na un acuerdo pa compra di e cas di Cunucu na Pos Abou 19.
Ya pa mas cu un aña SMFA ta den contacto cu e famia pa wak e posibilidadnan pa yuda preserva e cas aki.
Despues di firma e acuerdo aki Stichting Monumenten fonds lo cuminsa cu e proceso pa busca e financiamento pa e proyecto aki y tambe asina negocia un acuerdo di huur cu Gobierno di Aruba.
Na momento cu finalisa esaki lo por sigui cu e siguiente fase cu ta bira e acuerdo di compra y e peticion na Monumentenbureau pa proteccion di e cas pa e bira un monumento proteha pa ley.
Stichting Monumentenfonds Aruba ta considera esaki un proyecto interesante mirando cu actualmente nan ta doño di diesdos edificio monumental pero te ainda no tin ninguncas di cunucu den nan coleccion.
Esaki ta principalmente un di e meta nan di e fundacion pa por preserva monumentonan den bon condicion pa asina por comparti esaki cu e comunidad di Aruba. Esaki ta un cas cu ta den hopi bon condicion actualmente incluyendo e interior y mueblenan original, danki na e esfuerso di e famia pa tene esaki den su condicion original por lo tanto no lo tin mester di restauracion completo pero si algun trabao di mantencion.
Stichting Monumentenfonds Aruba ta un fundacion cu no ta ricibi subsidio di gobierno y pa esaki cada biaha cu tin un potencial proyecto cu ta encera compra di un edificio monumental tin algun criteria cu nos ta tene cuenta cune manera entre otro, cu tin un huurdo a largo plazo y tambe mester busca e financiamento pa asina teniendo cuenta cu algun otro punto nan yega na un prijs total pa e proyecto y pa huur.
Esaki ta e proceso cu ta bay cuminza awor pa Monumentenfonds pa asina spera cu pronto SMFA lo por ta sinta atrobe na mesa cu e partnernan pa firma e acuerdo di compra y di huur y asina sigura cu e bunita cas di cunucu aki di famia Tromp conoci manera “Cas di Tan Tin” pa futuro generacionnan.
Fundacion Mi Cutisa tin henter un proyecto pa cu e cas di Tan Tin na Pos Abao y gobierno lo cubri e gastonan di huur pa e Fundacion.


text:
TOPICO PRINCIPAL | BIJBEL TA UN BUKI DI DIOS?
Bijbel Ta Exacto den Tur Sentido
Cientificamente Exacto
AUNKE Bijbel no ta un buki di ciencia, e ta exacto ora e ta papia di fenomenonan di naturaleza. Laga nos ban trata algun ehempel riba tereno di meteorologia y genetica.
METEOROLOGIA: CON YOBIDA TA FORMA
Bijbel ta bisa: “[Dios] ta hala e gotanan di awa trece ariba; for di neblina nan ta destila awasero, cu e nubianan ta laga basha.”—Job 36:27, 28.
Akinan, Bijbel ta describi e tres partinan principal di e ciclo di awa. Dios, kende ta e fuente di calor di solo, “ta hala e gotanan di awa trece ariba.” Con? Awa ta (1) evapora bay ariba. Despues, e ta (2) condensa y forma nubia cu na su turno ta laga awa sea (3) yobe, sneeuw of hagel. Te ainda meteorologonan no ta compronde completamente tur e detayenan di e fenomeno aki. Ta interesante cu Bijbel ta haci e pregunta: “Tin hende cu por compronde movecion di e nubianan?” (Job 36:29) Pero, e Creador si ta compronde e ciclo di awa y a zorg pa e escritornan di Bijbel skirbi detayenan exacto tocante e ciclo ey. Y el a haci esey hopi tempo prome cu cientificonan por a splica e principionan basico di e proceso aki.
GENETICA: CON EMBRYO HUMANO TA DESAROYA
E escritor di Bijbel Rey David a bisa Dios: “Bo wowo a mira hasta mi embryo, y den bo buki tur su partinan a ser skirbi.” (Salmo 139:16, NW) Na un manera poetico, David ta bisa cu un embryo ta desaroya segun loke ta skirbi di antemano den un “buki”, of mapa. Anto figura bo, esaki a ser skirbi un 3.000 aña pasa!
Sinembargo, ta te rond di aña 1860 Gregor Mendel, un botanico Australiano, a descubri e principionan basico di genetica. Anto te na april 2003 investigadornan finalmente a determina secuencia di e genome humano, cu tin tur e informacion genetico pa forma e curpa di hende. Cientificonan a compara e codigo genetico cu un diccionario yen di palabra cu ta consisti di e letternan di alfabet. E palabranan, na moda di papia, ta e instruccion genetico cu ta laga e celebro, curason, long y man cu pia desaroya den e secuencia corecto y na e momento apropia. Pues, ta na su luga cu cientificonan a yama e genome “e buki di bida.” Ta con ta posibel cu e escritor di Bijbel David por a skirbi un informacion asina exacto? El a admiti humildemente: “E spirito di [Jehova] a papia pa medio di mi, y su palabra tabata riba mi lenga.” *—2 Samuel 23:2.
Bijbel Ta Profetisa Futuro cu Exactitud
ORA ta trata di subida of caida di imperionan y stadnan, ta masha dificil, of mihor bisa casi imposibel, pa sa ki ora y con esey lo tuma luga y e alcance cu esaki lo tin. Pero Bijbel si a profetisa tocante destruccion di stadnan y imperionan poderoso cu luho di detaye. Ban wak djis dos ehempel.
CAIDA Y DESTRUCCION DI BABILONIA
Babilonia di antiguedad tabata e curason di un imperio poderoso cu pa siglonan tabatin masha hopi influencia riba e parti west di Asia. Dado momento, e tabata e stad mas grandi na mundo. Pero un 200 aña di antemano, Dios a inspira e escritor di Bijbel Isaias pa profetisa cu un conkistador cu yama Ciro lo derota Babilonia y cu nunca mas hende lo no biba eynan. (Isaias 13:17-20; 44:27, 28; 45:1, 2) Di berdad e profecia aki a cumpli?
Wel, na october 539 prome cu Cristo, Ciro e Grandi a conkista Babilonia den un anochi. Cu tempo, e canalnan cu tabata zorg pa e region fertil den bisindario haya awa a plok pa motibo di falta di mantencion. Ya pa aña 200 despues di Cristo, nan tabata bisa cu ningun hende tabata biba den e area ey mas, y te awe Babilonia ta un ruina. Precies manera Bijbel a profetisa, Babilonia a keda “completamente desola.”—Jeremias 50:13.
Ta con bin e escritor di Bijbel tabata sa precies kico lo bay pasa den futuro? Bijbel ta bisa cu esaki tabata “un declaracion formal contra Babilonia cu Isaias yiu di Amos a mira den vision.”—Isaias 13:1, NW.
NINIVE, “SEKU MANERA UN DESIERTO”
Un tempo hende tabata considera e arkitectura di Ninive, capital di e Imperio Asirio, un obra maestral. E stad tabata orguyoso di nan cayanan hancho, hardinnan publico, tempelnan y nan palacionan masha grandi. Toch, profeta Sofonias a profetisa cu e stad impresionante aki lo bira “un lugá inhabitá, seku manera un desierto.”—Sofonias 2:13-15, BPK.
Den siglo 7 prome cu Cristo, Babilonia y Media a uni forsa y a destrui Ninive completamente. Segun un obra di consulta, e ora ey e stad di Ninive “a keda den olvido pa 2500 aña.” Pa un tempo, hende tabata hasta duda cu Ninive a yega di existi. Ta te den mas o menos e decada di 1850 arkeologonan a descubri e ruinanan di Ninive. Actualmente, e luga ta bayendo atras y ta sufri di vandalismo. Pesey, Global Heritage Fund a adverti: “E ruinanan di Ninive lo por keda dera pa semper un biaha mas.”
For di ken Sofonias a haya e informacion aki di antemano? E mes a bisa cu tabata “e palabra di SEÑOR.”—Sofonias 1:1.
Bijbel Ta Contesta e Preguntanan Mas Importante di Bida
BIJBEL ta contesta e preguntanan mas importante di bida na un manera satisfactorio. Laga nos wak algun ehempel.
DICON TIN ASINA TANTO MALDAD Y SUFRIMENTO?
Bijbel ta papia hopi riba e topico aki. E ta splica:
“Hende a eherce autoridad riba un otro hende pa su daño.”—Eclesiastes 8:9.
Gobernante incompetente y corupto a causa hopi sufrimento pa hende.
“Tempo y suceso imprevisto ta alcansa nan tur.”—Eclesiastes 9:11, NW.
Cosnan inespera por sosode cu nos tur: Nos por bira victima di un maleza serio, un accidente of un desaster natural na cualkier luga of momento.
“Pa medio di un hende pica a drenta mundo, y morto pa medio di pica.”—Romanonan 5:12.
Na principio, ora Dios a crea e prome pareha humano, ni imperfeccion ni morto no tabata existi. Pica “a drenta mundo” ora nan a desobedece nan Creador deliberadamente.
Bijbel ta splica pakico hende ta sufri. Pero no ta esey so, Bijbel ta priminti tambe cu Dios lo caba cu maldad y “seca tur lagrima for di nan wowo, y lo no tin morto mas; ni tristeza ni sclamacion ni dolor lo no tin mas.”—Revelacion 21:3, 4.
KICO TA PASA CU NOS ORA NOS MURI?
Bijbel ta splica cu ora un hende ta morto, e no sa nada ni e no por haci nada. Eclesiastes 9:5 ta bisa: “Pasobra e bibonan sa cu nan lo muri, ma e mortonan no sa nada.” Ora un hende muri, “su pensamentonan ta perece.” (Salmo 146:4) Pues morto ta pone un fin na tur actividad celebral, incluso nos cinco sentidonan (bista, oido, olfato, tacto y smaak). Esey ta e motibo cu ora nos muri, nos no por move, sinti ni pensa mas.
Ademas di splica kico ta e condicion di e mortonan, Bijbel ta duna nos un bunita speransa tambe. Kico esey ta? E speransa cu Dios lo lanta hende for di e soño profundo, esta morto, pa medio di e resureccion.—Oseas 13:14; Juan 11:11-14.
KICO TA E PROPOSITO DI BIDA?
Bijbel ta bisa cu Jehova Dios a crea tanto hende homber como hende muher. (Genesis 1:27) Ta pesey Bijbel ta yama e prome hende homber, Adam, “yiu di Dios.” (Lucas 3:38) Dios a crea hende cu un proposito: Pa e por cera un amistad cu su Tata celestial y hiba un bida feliz y productivo riba Tera pa semper. Pa e motibo ey, Dios a crea hende cu un inclinacion spiritual, esta cu e deseo di kier siña tocante Dios. Y ta pesey Bijbel ta bisa: “Feliz ta esnan cu ta consciente di nan necesidad spiritual.”—Mateo 5:3.
Ademas, Bijbel ta bisa: “Feliz ta esnan cu ta tende e palabra di Dios y ta cumpli cu ne!” (Lucas 11:28) Bijbel ta yuda nos siña tocante Dios. Pero no ta esey so. Tambe e ta yuda nos pa nos por tin un bida mas feliz y un speransa pa futuro.
Con Bo Por Bira Amigo di e Autor di Bijbel?
DESPUES cu nan a haya prueba, miyones di hende rond mundo a yega na e conclusion cu Bijbel no ta djis un obra literario di antiguedad. Nan a keda convenci cu Bijbel ta inspira pa Dios; e medio cu e ta uza pa comunica cu hende, incluso abo tambe. Den Bijbel Dios ta invita bo pa siña conoc’e y pa bira su amigo. Bijbel ta priminti: “Hala cerca Dios, y lo e hala cerca [bo].”—Santiago 4:8.
Ora bo lesa Bijbel, bo ta haya un oportunidad hopi bunita. Kico esey ta? Mescos cu ora bo lesa un buki bo ta haya un idea ta kico tin den mente di e autor, asina tambe Bijbel ta yuda bo mira kico su Autor divino, esta, Dios, ta pensa y sinti. Pensa un rato ta kico esey por nifica pa abo. Wauw! Bo por haya sa kico ta e pensamentonan y sintimentonan di bo Creador. Ademas, Bijbel ta yuda bo haya sa:
Dios su nomber, su caracter y su cualidadnan maraviyoso.
Dios su proposito pa hende.
Con bo por haya un amistad cu Dios.
Bo ta interesa pa haya sa mas? Testigonan di Jehova lo kier yuda bo cu mil amor. Nan por zorg pa bo haya un curso di Bijbel gratis. E curso por yuda bo hala mas cerca di e Autor divino di Bijbel: Jehova Dios.
E articulo aki a trata algun prueba cu Bijbel ta un buki inspira pa Dios. Pa mas informacion wak capitulo 2 di e buki Kico Bijbel Ta Siña Realmente? publica pa testigonan di Jehova. Bo por download e buki for di www.jw.org/jw-paa
Ademas, bo por wak e video Ken Ta e Outor di Beibel riba www.jw.org/pap
Bay na PUBLICACION > VIDEO
^ par. 10 Bijbel ta bisa cu Dios su nomber ta Jehova.—Revelacion 4:11.


text:
Accidente crusada Dadelstraat cu ex Rondweg, un a persona a resulta herida
September 4, 2018 119 Views
2018-09-04
Caya Papa Juan Pablo II – Dadelstraat Diamars mainta 7:45, polis a bay poco pura crusada Dadelstraat cu ex Rondweg, pa un boksmento cu hende herida. Na yegada polis a topa cu e autonan envolvi. Ambulance cu tambe a presenta a cuminsa trata un persoba herida. E crusada aki ta un conoci, pa no dunamento di preferencia. Loke sa pasa den mayoria caso ta, cu tin persona no conoce e crusada bon y sin cu nan sa ta pasa bay hayando nan den accidente sin spera. Ambulance a transporta un persona envolvi den e accidente pa hospital.


text:
ORANJESTAD (AAN): Apesar cu tin camera di seguridad, toch presonan ta ataca otro y herida otro severamente den KIA. Ta parce cu tin presonan sa con pa habri slot di cel y bay ataca otro preso, ora cu guardianan no ta den vecindario.
Ora cu guardia di KIA a mira esaki riba camera, el a bay pasa cadena cu un candal na e porta di cel.
HINCAMENTO DEN KIA:
Diabierna den Corte di Husticia, e sospechoso J.R.P. a worde declara liber pa a participa den e serie di casonan di asalto arma. Hues ta haya J.R.P. culpable di e hincamento di un preso D. dia 9 December 2019.
Fiscal ta acusa J.R.P. di hunto cu otro preso, premedita a hinca e preso di inicial D., exactamente 12 biaha den KIA cu algo skerpi.
Hues a bisa cu e preso D. a bisa cu el a keda den cel ta wak television. El a sinti un sla y despues bay for di tino. Ora el a spierta el a haya su mes den e departamento medico cu yen di hinca na su curpa. El a haya 12 hinca.
Hues a bisa cu segun investigacion e hincanan no tabata hundo y tabata hincanan chikito. E victima tabatin hinca na pia, lomba, cara. Un wowo tabata tur hincha. Esaki door cu el a haya un hinca banda di e wowo.
Hues a lesa declaracion di un otro preso cu tabata hunto cu D. den cel na momento cu e hincamento a sosode. E preso a bisa cu el a mira dos otro preso drenta den e cel cu algo den man pa hinca. Un di e presonan a zwaai riba dje, el a coy un stoel pa defende su mes y a sali core bay. El a bay avisa guardia di KIA. E guardia tabata comiendo e momento ey. Ora e preso a bolbe cu e guarda, nan a haya D. tur na sanger benta abao. Nan a kere cu D. lo tabata morto pero danki Dios no tabata asina.
PRESO TA HABRI CEL:
Riba e camera di seguridad di KIA por a mira con dos preso a sali for di un cel cu tabata gelock den di dos piso. Nan a core baha bay den e cel cu tabata net bou di esun di nan y despues a core bay back den cel y cera esaki manera nada no a pasa. E guardia a bay check e porta y esaki tabata na lock. Pa seguridad, e guardia a pasa cadena rond di e baranan di e porta pa asina e presonan no por bolbe habri esaki. Parce cu sa sosode cu presonan tin un manera di ta habri e lock di cel.
Ta asina cu promer ora cu Hues tabata puntra, J.R.P. ta para riba cu e no a haci nada. Hues a remarca cu e tabata den cel 11 y riba video por a mira claramente cu el a baha cu un otro preso. Na dado momento J.R.P. a bisa Hues cu tur cos a cuminsa door cu D. tabata insulta nan mama. Segun J.R.P., nan a bay bringa cu D. y no hincamento.
Ta asina cu Hues no a kere e cuenta aki. Hues a conden’e na 240 dia di prison di cual 37 dia ta condicional cu un tempo di prueba di 2 aña. Esey ta encera cu diabierna mes J.R.P. a sali liber, mirando e tempo caba cu e tabata sera den KIA. Fiscal a yama KIA di biaha pa regla cu J.R.P. ta sali liber.


text:
E Peshitta Sirio—Un Poco Historia di e Prome Traduccionnan di Bijbel
Na aña 1892, e rumannan morocho Agnes Smith Lewis y Margaret Dunlop Gibson a tuma nuebe dia pa crusa un desierto riba camel pa yega na e monasterio di Santa Catalina cu ta keda na pia di Sero Sinai. Dicon e dos señoranan aki di casi 50 aña di edad a haci un biahe asina peligroso den e Medio Oriente di e tempo ey? E contesta riba e pregunta aki por yuda convence bo mas ainda con exacto Bijbel ta.
POCO prome cu Hesus a bay cielo, el a encarga su discipelnan pa duna testimonio tocante dje “na Jerusalem, den henter Judea y Samaria, y te na e parti mas leu di Tera.” (Echonan 1:8) E discipelnan a haci esaki cu celo y curashi. Pero no a dura mucho cu nan a haya nan cu hopi oposicion na Jerusalem y como resultado, Esteban a perde su bida como martir. Hopi di e discipelnan di Hesus a huy bay Antiokia, Siria, un di e stadnan di mas grandi di e Imperio Romano, cu tabata keda un 550 kilometer noord di Jerusalem.—Echonan 11:19.
Na Antiokia, e discipelnan a sigui predica “e bon noticia” tocante Hesus y hopi hende cu no tabata Hudiu a bira creyente. (Echonan 11:20, 21) Aunke Griego tabata e idioma comun na Antiokia, pafo di e stad ey y den cunucu, e hendenan tabata papia Sirio.
E BON NOTICIA TRADUCI NA SIRIO
Den siglo 2, e cristiannan cu tabata papia Sirio a aumenta y pesey tabata necesario pa traduci e bon noticia den nan idioma. Pues ta parce cu e prome idioma den cua parti di e Scritura Griego Cristian a ser traduci tabata Sirio y no Latin, ya cu esey tabata e idioma di e pueblo comun.
Den careda di aña 170 despues di Cristo, e escritor Sirio Taciano (rond di aña 120 pa 173 despues di Cristo) a combina e cuater Evangelionan cu a ser acepta como bukinan inspira di Dios den un solo obra cu el a produci na Griego of Sirio. E obra aki ta conoci como e Diatessaron. Diatessaron ta bin for di un palabra Griego cu ta nifica “di [e] cuater [Evangelionan].” Mas despues, e Sirio Efrem (rond di aña 310 pa 373 despues di Cristo) a produci un obra cu comentarionan riba e Diatessaron, confirmando asina cu e cristiannan di Siria por lo general tabata papia e idioma aki.
Dicon e Diatessaron ta di gran interes pa nos tempo awe? Pasobra den siglo 19, algun experto di Bijbel tabata bisa cu e Evangelionan a ser skirbi durante siglo 2, entre añanan 130 y 170 despues di Cristo, pues cu nan lo no por tabata relatonan autentico di Hesus su bida. Pero e manuscritonan antiguo di e Diatessaron cu a ser descubri mas despues ta demostra cu pa meymey di siglo 2 despues di Cristo ya e Evangelionan di Mateo, Marco, Lucas y Juan tabata circula tur caminda. Pues, e Evangelionan lo mester tabata skirbi hopi mas prome. Fuera di esey, ora Taciano a compila e Diatessaron, el a prefera di uza e cuater Evangelionan autentico y no e asina yama evangelionan apocrifo, esta, relatonan di entre otro e bida di Hesus cu no tabata inspira. Esey ta demostra anto cu e evangelionan apocrifo aki no tabata confiabel.
Na principio di siglo 5, a cuminsa circula un traduccion di Bijbel na Sirio den noord di Mesopotamia. Posiblemente e traduccion aki a ser traha durante e di dos of e di tres siglo despues di Cristo. E tabata contene tur e bukinan di Bijbel menos 2 Pedro, 2 y 3 Juan, Judas y Revelacion. E ta conoci como e Peshitta, loke ta nifica “Simpel.” E Peshitta ta un di e ehempelnan di mas antiguo y mas importante cu ta duna nos un idea con a transmiti e mensahe di Bijbel.
Ta interesante pa sa cu un di e manuscritonan di e Peshitta tin un fecha cu ta coresponde cu e aña 459/460 despues di Cristo, loke ta hacie e manuscrito biblico di mas antiguo cu tin un fecha specifico. Alrededor di aña 508 despues di Cristo, un revision di e Peshitta, cu a bira conoci como e Version Filoxeniano, a ser traha. E version aki a inclui e cinco bukinan cu tabata falta.
A DESCUBRI MAS MANUSCRITO SIRIO
Casi tur e copianan Griego di e Scritura Griego Cristian cu tabata conoci te cu siglo 19 tabata di siglo 5 of mas despues. Pesey expertonan di Bijbel tabatin interes special den e versionnan antiguo manera e Vulgata Latin y e Peshitta Sirio. E tempo ey, algun hende tabata kere cu e Peshitta tabata e resultado di e revision di un version Sirio mas antiguo. Pero te asina leu nan no a haya e version ey. Descubrimento di un version asina aki lo tabata di gran balor pa expertonan di Bijbel, pasobra e traduccionnan di Bijbel Sirio ta data for di siglo 2 y esaki lo a duna nan un idea con e prome traduccionnan di Bijbel a tuma luga. Di berdad tabata existi un version asina? Nan lo a hay’e?
Claro cu si! De echo, nan a haya dos di e manuscritonan Sirio aki di hopi balor. E prome ta un manuscrito di siglo 5. Nan a hay’e entre un gran cantidad di manuscrito Sirio cu Museo Britanico a haya na 1842 for di e monasterio cu tabata keda den e desierto di Nitria, Egipto. E yama Sirio Curetoniano, pasobra esun cu a descubrie y public’e tabata William Cureton, e assistent di e persona cu tabata cuida e manuscritonan di e museo. E documento valioso aki ta contene e cuater Evangelionan den e siguiente orden: Mateo, Marco, Juan y Lucas.
E di dos manuscrito cu ta existi te awe ta e Sinaitico Sirio. Ta esaki ta e manuscrito cu e ruman muhernan morocho aventurero menciona na cuminsamento di e articulo aki a descubri. Aunke Agnes no tabatin un grado universitario, el a siña ocho idioma, entre otro, Sirio. Na aña 1892, Agnes a haci un descubrimento remarcabel den e monasterio di Santa Catalina na Egipto.
Eynan, den un camber chikito scur, el a haya un manuscrito Sirio. Agnes a bisa: “E tabata mustra manera algo desagradabel pa mishi cu ne pasobra e tabata hopi sushi y su blachinan tabata tur geplak na otro pasobra [pa hopi siglo] niun hende no a habri e manuscrito aki.” Tabata trata aki di un manuscrito palimpsesto * for di cua a gum e texto original, y riba e mesun papelnan nan a skirbi algo otro. Den e caso aki nan a skirbi algo Sirio cu tabata papia di muhernan santo. Sinembargo, Agnes a ripara cu te ariba di e paginanan tabatin e palabranan “di Mateo”, “di Marco”, y “di Lucas” bou di e letternan skirbi. Loke e tabatin den su man tabata un codex Sirio di e cuater Evangelionan cu tabata casi completo! Expertonan ta kere cu e codex aki a ser skirbi na fin di siglo 4.
E Sinaitico Sirio ta ser considera como un di e manuscritonan biblico di mas importante cu a yega di ser descubri, hunto cu manuscritonan Griego manera e Codex Sinaitico y e Codex Vaticano. Tin hende ta kere cu tanto e manuscrito Curetoniano como e manuscrito Sinaitico ta copianan di e Evangelionan Sirio antiguo cu ta data for di fin di siglo 2 of comienso di siglo 3.
“E PALABRA DI NOS DIOS TA PERMANECE PA SEMPER”
E manuscritonan aki por ta util pa studiantenan di Bijbel awe? Sin duda! Tuma como ehempel e asina yama conclusion largo di e Evangelio di Marco, cu den algun Bijbel ta sigui despues di Marco 16:8. Nos por mira esaki entre otro den e Codex Alejandrino Griego di siglo 5, e Vulgata Latin y den otro manuscritonan. Pero e dos manuscritonan confiabel di siglo 4, esta, e Codex Sinaitico y Codex Vaticano, ta caba na Marco 16:8. E Sinaitico Sirio tampoco no tin e conclusion largo aki. Esaki ta mustra anto cu e conclusion largo no ta forma parti di e Evangelio original di Marco.
Laga nos wak un otro ehempel. Den siglo 19 casi tur traduccion di Bijbel a agrega un frase pa apoya e doctrina falso di trinidad na 1 Juan 5:7. Sinembargo, e frase aki no ta aparece den e manuscritonan Griego di mas antiguo. Tampoco e no ta aparece den e Peshitta. Pues, esaki ta mustra cu e texto na 1 Juan 5:7 a ser cambia.
Claramente anto, manera Jehova a priminti, el a conserva su Palabra Santo. Den dje e ta duna nos e siguransa aki: “Yerba ta seca, flor ta marchita, ma e palabra di nos Dios ta permanece pa semper.” (Isaias 40:8; 1 Pedro 1:25) E manuscritonan antiguo Sirio ta hunga un rol chikito pero importante den pasa e mensahe di Bijbel na un manera exacto pa henter humanidad.
^ par. 15 E palabra Griego palimpsestos ta nifica “raspa atrobe.”


text:
Declaracion di cancelacion di inscripcion (uitschrijving) ta costa Awg. 10,-
Prueba di cancelacion di inscripcion (uitschrijving) ta costa Awg. 5,-
Registracion cambio di adres – pafor di Aruba
Descripcion
Den caso di cambio di adres relaciona cu salida for di Aruba, mester acudi na Oficina di Censo dentro di dies y cinco dia di trabou prome cu sali for di Aruba pa registra e cambio di adres (uitschrijven).
Tene cuenta! Si despues di sali for di Aruba bo no a schrijf bo mes uit, hefe di Censo y Registro civil por schrijf bo uit, kier meen saca bo nomber for di Censo/Registro Civil si ta resulta cu berdaderamente bo no ta biba na Aruba (articulo 28, inciso 2 Landsbesluit bevolkingsregister).
Unda pa pidi'e? / Mas informacion na
Cuanto tempo ta dura pa hay'e?
Ta tuma (maximo) dos siman pa bo por haya un notificacion di mudansa pa exterior of un prueba di cancelacion di inscripcion na Aruba.
Cuanto e ta costa?
Declaracion di cancelacion di inscripcion (uitschrijving) ta costa Awg. 10,-
Kico mi tin di hiba cu mi?
Pa registracion obligatorio di cambio di adres, mester presenta e siguiente documentonan:
- Paspoort di tur hende cu ta muda pa exterior.
- Pa haya un prueba of un declaracion mester trece un identificacion valido, esta paspoort, cedula of rijbewijs).
Den caso di un mudansa pa Hulanda, Corsou, St. Maarten of islanan BES, ta otorga un “notificacion di mudansa”. cu ta un prueba cu a schrijf uit for di Censo/Registro Civil.
Zie ook


text:
SETAR recientemente a firma un contract cu tanto e organizacion di SMAC y MUSICA.
Manera ta conoci, tur dos organisacion ta hunga un rol importante pa e exito di nos Carnaval 63 y SETAR ta duna na tur 2 un aporte financiero pa logra esaki.
SETAR su contribucion pa añanan caba ta substancial pa e Carnaval di Aruba y di e aña aki no ta excepcion. SETAR como un patrosinador principal di Carnaval di Aruba, ya pa hopi tempo caba ta aportando na e fiesta cultural mas grandi di Aruba cu ta ensera organizacion di festivalnan y competencianan den musica di nos carnaval, Eleccion di Reina, Paradanan y otro actividadnan di Carnaval.
Ademas di esaki SETAR ta otorga regalonan den forma di “gift certificates” na e ganadornan di e diferente festival y eleccionnan. Tambe SETAR ta sponsor MUSICA financieramente pa organisa e Aruba Caiso & Soca Monarch Festival 2017.
Den Carnaval 63 SETAR pa mantene tradicion di e musica cu a inicia e Carnaval di Aruba ta sponsor diferente steelband y brassband (e.o. New Generation Steelband, North Stars Steel Band, Quality Brassband, Massive Brassband,.
Riba e potretnan por mira momento cu Sr.Roland Croes, director di SETAR ta firma cu representantenan di tanto SMAC como MUSICA.


text:
Un fecha internacional pa recorda nos riba cierto asunto, cu ta exigi accion pa drecha loke no ta bon, en principio lo mester ta un fecha cu despues di tempo bo no mester mas. Pa no comprende esaki malo, no ta bay pa e celebracion di e aspectonan positivo encuanto e mita mas grandi di poblacion mundial, pero pa e otro banda di e medaya. Ey si lo ta bon pa nos por bisa cu no ta necesario mas pa tin un dia internacional di hende muhe, pasobra nos a yega unda mester yega: igualdad total den trato y derecho pa tur hende. Esey lamentablemente no ta asina, y nos ta duda si nos ta yega asina leu, pero esey no ta kita e necesidad di tin esey como meta y guia pa nos forma di trata otro.
Y den purba yega ey, tin algun aspecto importante pa tene na cuenta. Un prome lo ta e trato y pago igual pa trabao igual. No ta cerca nos so, practicamente no ta existi un pais na mundo unda tin trato igual completo den trabao y su pago. Hasta den situacion unda pa ley por ta existi pago igual, por ripara cu a base di promocion mas rapido hende homber ta haya bentaha den carera riba hende muhe. Hopi biaha nos ta tende e argumento cu ta hende muhe mes por yuda, pasobra na cierto momento nan, no tur, ta scoge pa haya yiu, loke lo ta desvia nan di nan carera profesional. E contesta cu nos lo tin ta cu e ‘problema’ ey di haya yiu no ta asunto di e hende muhe so, e ta un asunto cu ta toca mero existencia y continuidad di comunidad riba su mes, asina ta miho nos cuminsa atende e asunto aki na e manera corecto. No cu no tabatin avance, poco aña pasa a introduci e facilidadnan pa hende muhe cu ta duna pecho, atende nan baby na trabao, o por bay cas pa haci esey.
Sin embargo, tin hopi mas cos cu nos mester atende. Aruba tin un nivel masha halto di hende muhe cu ta traha, y esey tin menos di haci cu emancipacion, y mas cu puro necesidad economico. Djis tira un bista den nos respectivo famianan y check si tin hende muhe, cu no tin edad di pension ainda, cu no ta traha; lo ta dificil pa haya uno. Pero banda di e estadistica impresionante ey, ki diferencia e ta haci pa e hende muhe, cu empleado, mama, esposa, y cuidado hopi biaha di e generacion prome cu ne… Pasobra e gran mayoria di e personanan di edad no ta biba den e tiki facilidadnan cu nos tin pa anciano; ta famia, y mas tanto e muhenan den e famia, ta atende nan. Pa no tin mal comprondemento den esaki: nos no ta boga pa hiba un maneho di saca hende di edad for di e ambiente familiar, al contrario. Pero e tin como consecuencia cu ta mas tanto e muhenan den famia a haya un tarea acerca.
Y den esaki, mescos cu den trabao di cas, no ta e muhenan mester cambia, sino e hende homber mester asumi su responsabilidad. Menos bishita na e sin fin di bar Chines den e luga aki lo por yuda un poco caba, pero esey no ta tur. Tin problema structural pa cual e famia individual no tin solucion. Esey ta cu pasobra mayoria di hende muhe cu yiu mester traha pa e famia por sobrevivi, automaticamente e cuido y supervision di e yiunan ta bira un problema. E ta e problema clasico, no cerca nos so, pero den mayoria di pais: ora e muchanan ta yega for di scol, e mayornan ta trahando ainda… Na cantidad di pais caba nan a yega na e conclusion cu e oranan di riesgo mas grandi, ta e oranan cu scol a caba, pero e mayornan no t’ey ainda. Nos a tarda enormemente pa cuminsa ataca e problema aki structuralmente, extendiendo e orario di scol drasticamente, poniendo esaki como prioridad number uno pa inverti aden. Pero aunke no a mira nada ainda den e prome 100 dia, nos ta mantene optimismo cu esey por ta nan caminda.
Sin embargo, e aspecto mas mahos di actitud y conducta pa cu hende muhe ta e violencia. Pa esaki no tin absolutamente ningun hustificacion y ta bira tempo pa cuminsa actua severamente contra esaki. Aki tambe nos no ta e unico pais unda esey ta un problema; regularmente den e corant aki mes nos por tuma nota di crimennan horibel cometi djis pasobra e persona ta un muhe. Y naturalmente e proteccion adecua di hende muhe contra violencia ta bay man den man cu e proteccion di mucha contra tur forma di abuso, e otro problema grandi cu ta parce cu ainda nos tin gana di haci manera e no t’ey.
Lo ta recomendabel pa awe, den e charla y discusionnan cu sin duda lo tin, nos pone bon cla kico a logra te awor, pa otro aña nos midi atrobe si tabatin avance. Si nos haci esey, anto e celebracion di dia internacional di hende muhe por keda.


text:
Mientras gobierno di Nicolas Maduro a anuncia un aumento di salario minimo pa 1 di mei proximo, e tasa di cambio di dollar oficial flotante, cu gobierno ta bende a traves di subasta, a bay dialuna pasa te na nivel di e dollar paralelo.
Mientras cu den e subasta di dialuna a fiha e prijs di dollar (di DICOM) na 5.200 bolivar, e prijs di dollar paralelo riba e website dolartoday.com tabata 5.286 bolivar ayera. E prijs di dollar controla pa gobierno a sufri un aumento di 26% compara cu e ultimo publicacion anterior.
Den e subasta di dialuna pasa a ofrece 214.741,94 dollar cu un solo empresa participante (Todo Cauchos), cu a adkiri 1.250 dollar, mientras cu 440 persona natural a cumpra 8.905,12 euro y 203.462,92 dollar. Cu e nivel di cambio oficial nobo aki, e salario minimo mensual na Venezuela a keda na equivalente di 3,46 dollar.
Mientras tanto, prijs di Canasta Basico Familiar (CBF) di maart 2019 a keda na 2.491.159,29 bolivar, es decir, a aumenta cu 533.333,08 bolivar (29,6 salario minimo) cu ta 27,2% mas compara cu luna di februari 2019. Tabatin mester di 138,4 salario minimo mensual; y 4,6 salario minimo pa dia, 83.038,64 bolivar (22,44 dollar) cada dia pa cubri su costo di e canasta, mientras e salario minimo mensual ta equivalente di 4,86 dollar.


text:
Notisia
-
Minister Jesus-Leito a risibí kolega Minister di Aruba sr. Romero di bishita
Sra. Zita Jesus-Leito a risibí Minister di Transporte, Komunikashon i Sektor Primario di Aruba sr. Chris RomeroLesa mas 24 Ougùstùs 2018 - Den Komunikado
-
Trabounan di mantenshon na viadukto riba Breedestraat den Otrobanda
Djadumingu awor, 26 di ougùstùs 2018, Servisio pa Obra Públiko (OW) ta laga drecha e viadukto riba BreedestraatLesa mas 24 Ougùstùs 2018 - Den Komunikado
-
Ta sera un via di Arubastraat for di Frederickstraat te na e rotònde na altura di Renaissance
Entrante djaluna 27 di ougùstùs te ku 1 di òktober 2018, Servisio pa Obra Públiko (OW) ta hasi trabounan…Lesa mas 24 Ougùstùs 2018 - Den Komunikado
-
Siman di seguridat den tráfiko a kuminsa
E aña aki ta e siman di 20 te ku 24 di ougùstùs. Durante di e siman tin diferente aktividat ta tuma lugáLesa mas 20 Ougùstùs 2018 - Den Komunikado
-
Selebrashon Dia di Transporte Públiko
Meta di e dia aki ta pa duna atenshon na tur ku ta labora den sektor di transporte públikoLesa mas 20 Ougùstùs 2018 - Den Komunikado
-
MANEHO DI GOBIÈRNU DI KÒRSOU TA PA AKSESO NA LAMAN PÚBLIKO TA LIBER
Gobièrnu di Kòrsou a tuma nota di e anunsio ku lo bai manifestá djabièrnè awor na ‘Baoase…Lesa mas 16 Ougùstùs 2018 - Den Komunikado


text:
Agentenan a haya nan ta atende cu e chofer di un Pickup compacto, cu tabata coriendo riba caminda di Yucuri, y den e baki patras e tin un Caha di Morto aden.
E caha di morto ta mara cu algun cabuya, y tapa cu pida paña. Sinembargo tog bo ta ripara mesora cu ta un Caha di Morto e tin den dje.
Esaki ya caba ta suficiente pa Polisnan cuminza cuestiona kico enberdad e chofer masculino ta haciendo cu e Caha di Morto den su baki.
Polis a cuminza cu un serie di pregunta na e chofer, y aki a bin tende di dje cu e ta supuestamente labora pa un Agencia Funeraria local, y cu e ta encarga pa traha, of haci reparacion na Caha di Morto.
Pa buena marcha, Polis a bise cu nan kier mira den e Caha, djis pa ta safe cu no tin nada eyden. E caha a wordo habri y tin nada aden.
Polis a tuma tur detaye di e homber y despues di atende cune, a mira nada raro y a lage sigi su caminda. E ora laat di core cu un Caha di Morto, no ta un ‘ora asina Cristian’ pa haci esaki.


text:
E Letter Hebreo di Mas Chikito Ta Duna Nos un Garantia Poderoso
Di berdad nos por confia cu Dios lo cumpli cu tur su promesanan? Hesus tabata convenci di esey, y su siñansanan a yuda fortalece e fe di su oyentenan. Pensa un rato riba e ilustracion cu el a duna den su Sermon Riba Sero, menciona na Mateo 5:18: “Di berdad mi ta bisa boso cu cielo y Tera tin mas chens di caba na nada cu un letter di mas chikito of pida di un letter di Ley caba na nada sin cu tur loke tin para skirbi den dje sosode.”
E letter di mas chikito di e alfabet Hebreo ta י (yod), y esey ta e prome letter di e Tetragramaton, e nomber sagrado di Dios, Jehova. * Den bista di e escriba- y fariseonan, no solamente e palabra- y letternan di e Ley di Dios tabata sumamente importante, sino hasta cada “pida di un letter.”
Hesus a bisa cu tin mas chens pa cielo y Tera caba na nada cu un detaye di mas chikito di e Ley keda sin cumpli. Sinembargo, e Scritura ta sigura nos cu e cielo y e Tera literal lo existi pa semper. (Salmo 78:69) Pues ora Hesus a duna e comentario remarcabel aki, e kier a duna di compronde cu ni e detaye di mas chikito di e Ley lo no keda sin cumpli.
Acaso Jehova ta preocupa cu detayenan chikito? Claro cu si! Tuma nota di lo siguiente: Dios a bisa e Israelitanan cu nan no mester a kibra ni un weso di e lamchi di e Pasco Hudiu. (Exodo 12:46) Kisas esey ta parce un detaye chikito. Acaso nan a compronde dicon nan no mester a kibra ni un weso? Probablemente cu no. Pero Jehova Dios si tabata sa cu e detaye aki tabata un profecia cu lo a cumpli relaciona cu e Mesias, esta, cu nan lo no a kibra ni un di su wesonan ora e muri riba e staca di tormento.—Salmo 34:20; Juan 19:31-33, 36.
Kico e palabranan di Hesus ta siña nos? Nos tambe por tin pleno confianza cu tur e promesanan di Jehova Dios lo cumpli sigur te den e ultimo detaye. Esta un garantia poderoso e letter Hebreo di mas chikito ta duna nos!
^ par. 3 E letter di mas chikito di e alfabet Griego ta iota y e ta parce e letter Hebreo י (yod). E Ley di Moises tabata skirbi originalmente na Hebreo y a ser uza na e idioma ey. Pesey, ora Hesus a menciona e palabranan “un pida di un letter”, e tabata referi probablemente na e letter Hebreo י (yod).


text:
-
Un garantia ta nesesario pa por haña un fiansa?
Nò, den hopi kaso un garantia no ta nesesario pa bin na remarke pa un fiansa serka Qredits. Den sierto situashon por sosedé ku e konsehero di empresa ta konsiderá sinembargo ku esaki ta nesesario.
-
Qredits ta tuma krédito komersial eksistente tambe ofer?
Nò, e fiansanan di Qredits ta sirbi prinsipalmente pa invershon den aktividat komersial pa empresa.
-
Mi bv òf sosiedat limitá tambe por apliká pa krédito serka Qredits?
Nos ta akseptá tambe aplikashon di krédito pa un bv (sosiedat limitá). Den e kaso ei nos ta pidi pa un bòrg privá kompletu òf parsial, dependiente di e krédito pidí i e situashon, di e direktor i eventual di e akshonista(nan).
-
Kon mi ta yega na remarke pa haña un krédito?
Den kaso di un nesesidat di finansiamentu total te ku $ 50.000 serka Qredits bo ta bin na remarke pa un krédito komersial, basta ku e (eventual) finansiamentunan eksistente no ta demasiado haltu.
E dokumentunan ku bo tin, ta dependé di e kaso ku bo ta bai start ku un empresa òf ku bo tin un empresa kaba ku bo ke bai ekspandé.
Ata aki e checklist pa e Mikrokrédito.
-
Ta neseario pa tin un plan di negoshi pa apliká pa un krédito inisial?
Si, den kaso di un empresa inisial ta nesesario pa tin un esensial pa tin un bon plan di negoshi ora di evaluá bo petishon. Qredits ta ofresé diferente instrumento pa asistí den skirbimentu di un plan di negoshi. Asina bo por hasi uso di e shablon di plan di negoshi ku ta grátis. Tambe bo por bai hasi uso di nos kurso e-learning Skirbi Plan di Negoshi. Si bo ke asistente personal den skirbimentu di un plan di negoshi, e ora ei nos coachnan por yuda bo.
-
Kon largu e lapso máksimo di un fiansa ta?
E lapso máksimo di un Mikrokrédito ta 10 aña. Qredits ta konsehá pa tene e lapso mas kòrtiku posibel. E konsehero di empresa di Qredits lo deliberá esaki ku bo.
-
Mi tin mester di mas ku $ 50.000. Mi por bai Qredits e ora ei?
Den kaso ku bo nesesidat di krédito ta mas grandi ku $ 50.000 ta importante pa bo atendé e suma di krédito èkstra ku bo tin mester di dje, promé serka un banko por ehèmpel. E nesesidat di krédito total no mag ta mas haltu ku $ 50.000, pues inkluso e finansiamentu di Qredits i e finansiamentu total serka un banko.
-
Kua sektor ta ekskluí di petishon di krédito?
Petishon ku ta kai bou di e siguiente sektornan Qredits no ta tuma den tratamentu.
- Empresanan relashoná ku sèks i sektornan erótiko relashoná ku esaki
- Coffeeshop (establesimentu ku ta bende mariwana)
- Ofisina di kambio di valuta i/òf negoshi di empeñá
- Empresa relashoná ku droga
- Negoshi di arma
- Empresanan komersial ku transakshon di importashon di i transakshon di eksportashon pa paisnan polítikamente i ekonómikamente instabil
-
Kon ta stipulá e término di amortisashon di mi fiansa?
Ta stipulá e término di amortisashon a base di bo situashon personal. Pues esaki ta un asuntu di kalkulashon na midí. Generalmente e término di amortisashon ta igual na e bida ekonómiko di e aktivo.
-
Kua formanan legal ta bini na remarke serka Qredits pa un krédito empresarial?
Petishon di empresa ku tin e siguiente formanan legal, Qredits por tuma den tratamentu: empresa ku un solo propietario, sosiedat, sosiedat kolektivo (vof), sosiedat komanditario (cv) òf sosiedat limitá (bv). Petishon di empresa ku un forma legal estranhero, manera Ltd no ta bin na remarke pa tratamentu.
-
E pago mensual di interes i/òf amortisashon a faya, kiko awor?
Bo mes por hasi transakshon. E number di IBAN ku por usa ora ta hasi pago manual ta: NL75RABO0125571704 t.n.v. Qredits. Den kaso di pago manual menshoná bo number di kliente!
-
Mi ta aktivo den eksterior. Mi empresa ta bini tòg na remarke pa un fiansa?
Bo ta bin na remarke pa un fiansa ora ku e mayoria grandi di e aktividat empresarial ta tuma lugá na Hulanda.
-
Mi por paga mi krédito di starter òf krédito komersial di forma antisipá sin but?
Den kaso di un Mikrokrédito ta posibel pa despues di e promé aña pa amortisá kada aña 10% di e suma mayó sin but. Amortisashon èkstra òf amortisashon di un solo biaha tambe ta posibel bou di kondishon. E kondishonnan mará na esaki ta pará den paragraf 6 di e lenk Algemene Kredietvoorwaarden Microkrediet.
-
Kon Qredits ta atendé ku saneamentu di debe (WSNP) i baimentu fayit?
Den kaso ku un empresario tin di haber ku saneamentu di debe (WSNP) òf baimentu fayit, e por pidi eventualmente un krédito serka Qredits. Un kondishon importante siguramente ta ku a finalisá e saneamentu di debe òf e baimentu fayit.
-
Mi por paga amortisashon di un fiansa tambe denter di un aña?
Paga amortisashon di un Mikrokrédito èkstra òf den un tiru denter di e promé aña ta posibel bou di kondishon. E kondishonnan mará na esaki ta den paragraf 6 di e lenk Algemene Kredietvoorwaarden Microkrediet.
-
Mi por hasi petishon di un krédito serka Qredits den forma di un kuenta koriente?
Nò, Qredits ta suministrá solamente fiansa komersial te ku $ 50.000.
-
Kon lihé mi por disponé di e fiansa?
Qreditsta purba di duna bo klaridat denter di un kinsena despues di un kombersashon ku e konsehero di empresa. Den kaso di aprobashon ta traha e aktanan nesesario i ta manda esakinan. Despues di resepshon di e aktanan firmá, ta hasi transakshon di e krédito pa bo kuenta komersial denter di 5 dia di trabou.
-
Mi ta bin na remarke pa un fiansa serka Qredits sin propio aporte (kapital i/òf bien)?
Si, en prinsipio no ta nesesario pa tin propio aporte pa por bini na remarke pa un fiansa serka Qredits.
-
Mi empresa ta eksistí kaba algun aña, mi por haña sinembargo un krédito serka Qredits?
Si, Qredits ta suministrá fiansa komersial na empresario inisial i empresario eksistente ku tin un nesesidat di krédito máksimo di $ 50.000.
-
Kon Qredits ta atendé ku un finansiamentu kombiná?
Den kaso di un finansiamentu kombiná ta di importansia pa Qredits ku e finansiamentu bankario ta aprobá promé. Seguidamente bo por hasi bo petishon na Qredits. E finansiamentu bankario ku a pidi no tin mag di ta mas ku $ 50.000
-
Qredits ta pidi un bòrg?
Qredits no tin e stándart di pidi un bòrg. Dependiente di e kalkulashon di riesgo total di e plan di negoshi por puntra e empresario den ki grado un hende por duna garantia pa e fiansa. Un bòrg en general ta oumentá e chèns di haña un finansiamentu.
-
Semper bo ta haña un guiadó ora bo sera un krédito serka Qredits?
Nos ta avisa coaching ora bo sera un fiansa. Meta di e coach di empresa ta pa yuda bo krea un éksito di bo empresa.
-
Ta nesesario pa aportá propio kapital?
Nò, esaki no ta nesesario pa definishon, pero ta dependé di bo plan di negoshi i presupuesto di invershon. Nos lo husga kada petishon individual kon leu e riesgo total ta akseptabel pa suministrá fiansa sin propio aporte. Aporte di propio kapital en general ta oumentá e chèns di haña finansiamentu.


text:
ORANJESTAD (AAN) – Mañan Diasabra y Diadomingo lo tin weganan pa continuacion copa Heineken. Ambos wega ta pa categoria femenino.
Den continuacion di campeonato Heineken di Aruba Softball Bond e team di The Prodigies a knockout Black Yoker mientras Predators ta derota Blackhawks
Campeonato Heineken fast pitch di Aruba Softball Bond ta dedica na dos baluarte Chin Thiel(q.e.p.d) y Wiwi Maduro a continua riba veldnan na Pos Chiquito. Den categoria A-Klas The Prodigies ta baha fuerte riba Black Yoker propinando nan un knockout 11-1.
The Prodigies 11 careda, 11 hit, 2 error lagando 3 coredor den circulacion. Black Yoker 1 careda, 3 hit, 1 error y ta laga 3 coredor na base. Como equipo The Prodigies a bay di 22-11 bon pa averahe di 500 mientras Black Yoker a bay di 16-3 pa un averahe di team di 188. Oslin Bergrok ta resulta pitcher perdedor.
Mihor bateadornan pa The Prodigies a resulta Samir Webb 3-2, Juan Carlos Geerman di 2-1, Nevin Figaroa 2-2, Albertico Webb y Hector winterdal 1-1, Pa Black Yoker a destaca na plato Oslin Bergrok, Xavon Jansen y Anderson Giel tur di 2-1.
Den di dos wega di anochi den categoria A-Klas Predators a ruim op Blackhawks 21-8. Predators 21 careda, 20 hit, 3 error y ta laga un coredor na base. Blackhawks 8 careda, 9 hit, 3 error y ta laga 9 coredor den circulacion.
Como equipo Predators ta bati 35-20 bon pa un averahe di 571. Blackhawks a bati como team di 23-9 bon pa un averahe di 391. Mihor bateadornan pa Predators ta Jossiel Jacobs 5-2, Jomir Vrolijk 3-3, Ralph Dinzy 4-3 cu 3 rbi, Nigel St Jago 3-2 cu 4 rbi, Chris Angela 4-2, Antonio Ras 1-1, Reno Tromp 2-2 y Francil Arcaya 2-1.
Pa Blackhawks a destaca den causa perdi Rodney Kelly 2-2, Johnny Winterdaal 2-1 cu 3 rbi, Jeffin Jansen 2-2, Rodymar Geerman 2-1 y Ruben Kock 1-1. Nigel St Jago ta gana e partido mientras Gratero Santiago ta bay cas cu e derota. Weganan lo continua waak pa bo tey.


text:
ORANJESTAD(AAN)—Diadomingo awor 30 di april riba tereno di Bubali lo bai tin un dia familiar.
Directiva ta hasi un jamada pa tur hungador y nan famia pa ta presente na e dia Familiar aki.
DJ lo ta den man di Endy Willems S&F henter dia cu su bon piesa nan.
Pa 9’or lo start Sali cu competencia di Flie te cu 0.50 meter.
Di 10 pa 11’or Competencia di Flie te cu 1 meter.
Di 11’or pa 1’or di merdia Play Station Contest pa muchanan di 6 te cu 10 anja.
Di 1’or pa 3’or Play Station Conets pa mucha di 11 anja te cu 15 anja.
For di 11.30 di mainta te cu 3’or di tardi e delicioso BBQ.
Di 3’or pa 7’or di anochi Play Station pa muchanan di 16 anja plus.
Di 7’or te cu 10 di anochi lo bai tin un banda Surprize cu ta bin pa deleita tur esnan presente.
Bar y Cushi lo ta bon prepara asina ta yega bo mester yega y ban celebra un dia deportivo na Bubali Sport Club.